One Flew over the Βooκ's nest: Η δυσκολία να ζεις ως συγγραφέας (Τρεις λογοτέχνες γράφουν περί τούτου...)\nΗ δυσκολία να ζεις ως συγγραφέας (Τρεις λογοτέχνες γράφουν περί τούτου...)\nΓια το ερώτημα «Συγγραφέας – χομπίστας ή επαγγελματίας» και τι μέλει γενέσθαι με το συνταξιοδοτικό των συγγραφέων γράφουν η Ζυράννα Ζατέλη, η Ρέα Γαλανάκη και ο Γιώργος Ξενάριος.\n- Ζυράννα Ζατέλη\nΤριάντα χρόνια τώρα έχω αφιερώσει τη ζωή μου στο γράψιμο, τη συγγραφή, μη έχοντας από πουθενά άλλους πόρους επιβίωσης. Και το οκτάωρο του συγγραφέα είναι συχνά δεκαεξάωρο… Πλησιάζοντας λοιπόν στη λεγόμενη χρυσή ωριμότητα, ομολογώ ότι προσέβλεπα ανακουφιστικά σε κάποια αρωγή της Πολιτείας, σε μια «τιμητική σύνταξη» τέλος πάντων, που θα ελάφρυνε τις έγνοιες της καθημερινότητας, στοιχειωδώς έστω, και θα μου επέτρεπε να αφοσιωθώ πιο απερίσπαστα στη δουλειά μου.\nΜέχρι τώρα τριάντα καταξιωμένοι άνθρωποι του λόγου και της τέχνης είχαν, κατ’ έτος, δικαίωμα σε αυτήν την τιμητική σύνταξη – οι οποίοι, εννοείται, δεν έπαιρναν από αλλού άλλη σύνταξη, τουλάχιστον όχι άνω των 700 ευρώ. (Τόσο είναι και η τιμητική, μη φανταστεί κανείς υψηλότερες… τιμές.) Τώρα, αν τελικά ισχύσει η σχετική νομοθεσία, ο αριθμός αυτός συρρικνώνεται από τριάντα άτομα σε δεκαπέντε κατ’ έτος. Καταλαβαίνω βέβαια ότι τα πράγματα έχουν αλλάξει άρδην και ο καθένας αναγκάζεται να κάνει τις θυσίες του για να αντεπεξέλθει στα νέα δεδομένα, ωστόσο η τόση απόκλιση, από τριάντα σεδεκαπέντε, φοβάμαι πως αγγίζει τα όρια του εμπαιγμού, οι πνευματικές προοπτικές της χώρας ταπεινώνονται υπέρμετρα.\nΕκτός και αν υιοθετήσουμε το παράδοξο ότι ένας δημιουργός που ζει από την τέχνη του οφείλει να αποδημεί εγκαίρως εις Κύριον προκειμένου να μη βιώσει την ευτέλεια στο πετσί του.\n- Ρέα Γαλανάκη\n1) «Κανονική» σύνταξη (και ασφάλιση) δεν υπάρχει για όσους δηλώνουν ως επάγγελμά τους «συγγραφέας». Όταν πριν από αρκετές δεκαετίες αποφασίστηκε η είσοδος των συγγραφέων στο ΙΚΑ, όλοι οι εκδότες (πλην του Πατάκη, νομίζω) αρνήθηκαν να καλύψουν το ποσόν που τους αναλογούσε. Επιπλέον, εκτός από ιατροφαρμακευτική ασφάλιση, οι συγγραφείς χρειάζονται για όλες τις αμοιβές τους το Δελτίο Παροχής Υπηρεσιών, το περίφημο «μπλοκάκι». Μπλοκάκι παρέχεται είτε από το ΙΚΑ, είτε από το πανάκριβο ΟΑΕΕ (ΤΕΒΕ). Αφού δεν έγινε εφικτή η ασφάλιση στο ΙΚΑ, οι συγγραφείς σύρθηκανεντελώς παράνομα, αναγκαστικά, και καταχρηστικά στο πανάκριβο ΟΑΕΕ, για το μπλοκάκι κυρίως.\nΕίναι χρονιές που η είσπραξη των συγγραφικών δικαιωμάτων δεν επαρκεί να πληρωθεί το εν λόγω ταμείο, ενώ η οικονομική κατάσταση των συγγραφέων έχει κάθετα χειροτερέψει λόγω της κρίσης (κάποιοι συγγραφείς συντηρούνται ενίοτε από συγγενείς τους, όσο είναι κι αυτό εφικτό). Κάποιοι, επίσης, που μπήκαν σε μεγάλη ηλικία στο ΟΑΕΕ, δεν θα προλάβουν να πάρουν τη σύνταξή του, την οποία εντούτοις αναγκάζονται να ακριβοπληρώνουν κάθε δίμηνο. Τα χρήματα για αυτή τη σύνταξη που δεν θα δοθεί ποτέ, είναι σχεδόν διπλάσια από το κόστος για ιατροφαρμακευτική περίθαλψη, αλλά το ταμείο δεν κάνει τον διαχωρισμό και δεν δέχεται να μην την εισπράττει μαζί με τα υπόλοιπα χρήματα.\n2) Οι πενιχρές οικονομικά «Τιμητικές Συντάξεις» ήταν αρκετές παλιότερα. Παρέχονταν χωρίς ουσιαστικά κριτήρια ποιότητας, με αποτέλεσμα να υπάρξουν πάρα πολλές εξαιρετικά σκανδαλώδεις συνταξιοδοτήσεις. Πριν από καμιά δεκαπενταετία περίπου, οι λεγόμενες τιμητικές συντάξεις περιορίστηκαν σε τριάντα ετησίως (για σχεδόν είκοσι συναφείς επαγγελματικές κατηγορίες), ενώ τα κριτήρια, που πλέον έπρεπε να είναι αυστηρά και να αφορούν πρωτίστως στην ποιότητα του έργου όσο και στο χαμηλό εισόδημα του υποψήφιου, δόθηκαν μερικές φορές με ύποπτα πάλι κριτήρια.\nΤο χειρότερο: σύμφωνα με το καινούριο νομοσχέδιο, όπως το συζητήσαμε στην Εταιρεία Συγγραφέων, οι τιμητικές λεγόμενες συντάξεις περιορίζονταν σε 3 κάθε χρόνο, αριθμός που μάλλον άλλαξε σε 15, για όλες ωστόσο τις προηγούμενες καλλιτεχνικές κατηγορίες. Περιορίζονταν επίσης αρκετά οι αποδοχές, ενώ επρόκειτο να ανέβει και το όριο ηλικίας. Επίσης, οι προϋποθέσεις για την αίτηση τιμητικής σύνταξης άγγιζαν πια τα όρια του ανθρώπινου εξευτελισμού, διότι αυτή, η τιμητική λεγόμενη σύνταξη, έχει δυστυχώς ταυτιστεί με τις συντάξεις απορίας. Αυτές, ωστόσο, αναγκαίες και χρήσιμες κατά τα άλλα, δίνονται, ή πρέπει να δίνονται, από τα αρμόδια υπουργεία και θεσμούς (Ταμείο κοινωνικής πρόνοιας, ή άλλα). Επείγει, λοιπόν, όσο τίποτε άλλο να απεμπλακούν οι λεγόμενες τιμητικές συντάξεις από τις συντάξεις απορίας.\n3) Ένας τρίτος παραλογισμός είναι το ότι, ακόμη και την υπό κατάργηση τιμητική σύνταξη να πάρει κάποτε ένας συγγραφέας, δεν θα μπορεί πλέον να εισπράττει δικαιώματα ούτε από τα παλιά βιβλία του, ούτε από όσα καινούρια βιβλία ενδεχομένως γράψει. Διότι, σύμφωνα με έναν άλλο καινούριο νόμο, οι κάθε είδους συνταξιούχοι δεν δικαιούνται να έχουν μπλοκάκι. Ο συγγραφέας όμως, είναι μια ιδιαίτερη περίπτωση συνταξιούχου που συνεχίζει και να παράγει έργο και να εισπράττει –εάν εισπράττει – δικαιώματα από το προηγούμενα έργο του όσο ζει. Σημειώνω ότι το επάγγελμα του συγγραφέα, παρότι δηλώνεται στην εφορία ως επάγγελμα, δεν έχει ακόμη προσδιοριστεί επίσημα (γίνονται προσπάθειες από την Εταιρεία Συγγραφέων), όπως έχει γίνει με άλλα συγγενή, και εισοδηματικά επίσης μη σταθερά, επαγγέλματα π.χ. του μουσικού, του ηθοποιού, του ξεναγού ακόμη, κλπ. Ο προσδιορισμός του τι είναι το επάγγελμα του συγγραφέα θα διευκόλυνε τη λύση ορισμένων προβλημάτων.\n4) Η Εταιρεία Συγγραφέων εδώ και δεκαετίες προσπαθεί, άλλοτε πιο συγκροτημένα κι άλλοτε πιο πρόχειρα, να λύσει το οξύτατο πρόβλημα συνταξιοδότησης των συγγραφέων. Παρ’ όλο τον σεβασμό μου στις κατά καιρούς προσπάθειές της, σε ορισμένες από τις οποίες συμμετείχα κι εγώ, δεν κατάφερε την μέχρι σήμερα επίτευξη μιας «κανονικής» σύνταξης και ασφάλισης των συγγραφέων, ενώ παράλληλα κινδυνεύει και η λεγόμενη τιμητική. Αποδίδω αυτή την αποτυχία κατά κύριο λόγο στον κυνισμό και την υποκρισία των προηγουμένων κυβερνήσεων, που τελικά αρκέστηκαν στις υποσχέσεις ή στα κούφια λόγια για την «ισχυρή πολιτιστική βιομηχανία» που διαθέτει η χώρα μας, χωρίς να λύσουν τα βασικά προβλήματα ζωής των δημιουργών της. Ίσως οφείλεται και στη σύμφυτη παθολογία της Εταιρείας, ενδεχομένως και άλλων λογοτεχνικών σωματείων, επειδή η συντριπτική πλειοψηφία των μελών της αδιαφορεί ολότελα για το ζήτημα. Δηλαδή, η συντριπτική πλειοψηφία των μελών ασκεί άλλο επάγγελμα και δεν δηλώνει «συγγραφέας», με αποτέλεσμα να έχει ασφάλιση και συνταξιοδότηση από άλλα επαγγελματικά ταμεία. Αντίθετα, τα μέλη των συλλογικών φορέων άλλων καλλιτεχνικών κατηγοριών (π.χ. εικαστικών, μουσικών κλπ.) δηλώνουν σχεδόν όλα το ίδιο επάγγελμα. Αυτό κάνει τα σωματεία τους πολύ πιο διεκδικητικά και πιο αποτελεσματικά στις διεκδικήσεις τους, ακόμη και στον αριθμό των συνταξιοδοτούμενων τελευταία.\nΑυτή είναι η χαρτογράφηση των οικονομικών προβλημάτων των, κατά τα άλλα γνωστών και καταξιωμένων, συγγραφέων. Οι προσπάθειες πρέπει να συνεχιστούν για να αλλάξει, ει δυνατόν, η αθλιότητα του χάρτη. Έχω αρχίσει όμως να απογοητεύομαι. Με παίρνουν και τα χρόνια…\n- Γιώργος Ξενάριος\nΑναρτήθηκε από Ηλέκτρα Λαζάρ στις 3:43 μ.μ.


Localit.gr » Υπουργείο Εργασίας: Πιλοτική εφαρμογή του προγράμματος «Νταντάδες της Γειτονιάς» τους επόμενους μήνες\nΤην έναρξη του σχεδιασμού και υλοποίησης του συγχρηματοδοτούμενου από το Ευρωπαϊκό Κοινωνικό Ταμείο προγράμματος «Νταντάδες της Γειτονιάς», στο πλαίσιο του ΕΣΠΑ 2014-2020, ανακοίνωσαν σήμερα η Γενική Γραμματεία Οικογενειακής Πολιτικής και Ισότητας των Φύλων του Υπουργείου Εργασίας και Κοινωνικών Υποθέσεων σε συνεργασία με την Ειδική Γραμματεία Διαχείρισης Προγραμμάτων ΕΤΠΑ, ΤΣ και ΕΚΤ του Υπουργείου Ανάπτυξης και Επενδύσεων.\nΌπως δήλωσε ο Υπουργός Εργασίας & Κοινωνικών Υποθέσεων Γιάννης Βρούτσης: Ακόμα μία προεκλογική δέσμευση της κυβέρνησης Μητσοτάκη υλοποιείται. Χτίζουμε με σταθερά βήματα το νέο, σύγχρονο πρόσωπο του κοινωνικού κράτους. Μετά το επίδομα γέννησης των 2.000 ευρώ, το Υπουργείο Εργασίας σχεδίασε μία νέα κοινωνική δράση που στοχεύει στην περαιτέρω στήριξη του θεσμού της οικογένειας αλλά και στην αξιοποίηση της παιδαγωγικής κοινότητας. Δημιουργούμε τις συνθήκες επανένταξης στην αγορά εργασίας των μητέρων και των κηδεμόνων και δίνουμε ευκαιρίες εισοδήματος σε ανέργους να ενταχθούν στο πρόγραμμα.\nΕτικέτες: Γενική Γραμματεία Οικογενειακής Πολιτικής και Ισότητας των Φύλων • Ειδική Γραμματέας Διαρθρωτικών Προγραμμάτων • ΕΣΠΑ


Πως να φροντίζετε σωστά το δέρμα σας ·\n* Καθαρισμός. Ακόμα κι αν το δέρμα σας είναι ξηρό, ο απαλός καθαρισμός κάθε βράδυ είναι απαραίτητος. Το μέικ απ, το αντηλιακό, τα βακτήρια, τα νεκρά δερματικά κύτταρα, η σκόνη και το σμήγμα συσσωρεύονται στο πρόσωπό σας στη διάρκεια της ημέρας και μπορεί να αποφράξουν τους πόρους, προκαλώντας φλεγμονή.\nΗ απολέπιση επιταχύνει τη διαδικασία απομάκρυνσης των νεκρών δερματικών κυττάρων (απόπτωση) με δύο τρόπους. Ο πρώτος – και πιο συνηθισμένος – είναι η χρήση ειδικού καλλυντικού προϊόντος (scrub) που περιέχει ως βάση μία κρέμα ή τζελ αναμεμιγμένη με μικροσκοπικούς κόκκους (μικρόκοκκοι) που τους αισθανόμαστε στο δέρμα σαν άμμο. Το προϊόν αυτό εφαρμόζεται στο δέρμα και με απαλές κινήσεις, ανάλογα με τις οδηγίες χρήσης, πραγματοποιεί την απολέπιση.\nPrevΔύο στους τρεις ενήλικες χρειάζονται περισσότερη ξεκούραση\nNextΣταφυλόκοκκος: Εικόνες, συμπτώματα, αίτια, θεραπεία και πρόληψη


Θεόδωρος Βασιλακόπουλος στην «Κοινωνία Ώρα Mega» : Σπάνιο φαινόμενο οι θρομβώσεις λόγω των εμβολίων - Παλμός\nΟ καθηγητής πνευμονολογίας και Εντατικής Θεραπείας στο ΕΚΠΑ Θεόδωρος Βασιλακόπουλος στην «Κοινωνία Ώρα Mega»: «Σπάνιο φαινόμενο οι θρομβώσεις λόγω των εμβολίων»:\nΣτην εκπομπή Κοινωνία Ώρα MEGA μίλησε ο καθηγητής Πνευμονολογίας – Εντατικής Θεραπείας Θεόδωρος Βασιλακόπουλος, αναφορικά με την πορεία της πανδημίας στη χώρα, το πώς εξελίσσονται οι εμβολιασμοί, τον προβληματισμό που υπάρχει γύρω από τα εμβόλια της AstraZeneca και της Johnson & Johnson, αλλά και τι θα γίνει το Πάσχα. «Η μεγάλη αγωνία είναι το εμβόλιο της AstraZeneca και της Johnson & Johnson που ήρθε στην Ελλάδα. Φαίνεται ότι ωριμάζουν τα πράγματα στην επιστημονική κοινότητα και έχουμε πλέον κάπου καταλήξει. Όλα αυτά που γίνονται θα πρέπει να αποτελούν πειστήριο ότι οι επιστήμονες κάνουν τη δουλειά τους και έχουν ως πρώτιστο την ασφάλεια των ανθρώπων. Για όλα τα εμβόλια έχουν παρατηρηθεί σπάνιες ανοσολογικές αντιδράσεις. Το ιδιαίτερο είναι εδώ ότι αυτό έχει συνδυαστεί με διάφορους θρόμβους. Η συχνότητα είναι 1 στις 250 χιλιάδες στην AstraZeneca, και 6 περιστατικά στους 7 εκατ. εμβολιασμούς με το εμβόλιο της Johnson & Johnson», είπε ο κ. Βασιλακόπουλος. «Ο χειρισμός που γίνεται και από τα ΜΜΕ και από τα κράτη δεν είναι ο σωστός. Κάθε φάρμακο έχει το όφελος και το κίνδυνο. Ο κίνδυνος είναι ελάχιστος και τώρα που ξέρουμε το φαινόμενο μπορούμε να το υποπτευθούμε νωρίς και να το προλάβουμε. Αν κολλήσει κορωνοϊό έχω 16% πιθανότητα για θρόμβωση. Όσοι νοσηλεύονται με κορωνοϊό παίρνουν αντιπηκτική αγωγή. Οι αντιπηκτικές ενέσεις προκαλούν μία στις χίλιες περιπτώσεις το ίδιο σύνδρομο. Το εμβόλιο έχει τρομερά ελάχιστο κίνδυνο. Αν κάνω μια γενική αίματος αφού κάνω το εμβόλιο, 3-4 ημέρες μετά, αν δεν έχουν μειωθεί τα αιμοπετάλιά μου δεν κινδυνεύω», πρόσθεσε ο ίδιος αναφορικά με το τι μπορούμε να κάνουμε προληπτικά μετά τον εμβολιασμό. Αναφερόμενος στο θέμα των μονοκλωνικών αντισωμάτων, και γιατί δε χρησιμοποιούνται ευρέως, ο κ. Βασιλακόπουλος είπε ότι «Για τα μονοκλωνικό αντισώματα ήταν αρχικά να χορηγηθούν ενδοφλέβια στους ανθρώπους που είχαν μολυνθεί από τον ιό για να μην πάνε στο νοσοκομείο. Αυτά δεν έχουν πάρει ακόμα έγκριση. Υπάρχουν ελάχιστες δόσεις και δεν μπορεί να αποτελέσει μαζική λύση. Τώρα δοκιμάζουν τα ίδια αντισώματα σε υποδόρια ένεση και όχι ενδοφλέβια. Ίσως φτάσουμε σε κάποιο σημείο που θα μπορούσαν να χρησιμοποιηθούν». Μιλώντας για το θέμα των self – tests, ο κ. Βασιλακόπουλος είπε ότι «Τα self – tests είναι ένα πολύ χρήσιμο εργαλείο, το πόσο χρήσιμο εξαρτάται από το πώς θα χρησιμοποιηθεί. Το θετικό self – test έχει πολύ υψηλή πιθανότητα να επιβεβαιωθεί. Το κράτος σωστά είπε ότι επειδή το θετικό self – test μπορεί να μην είναι 100% θετικό, όποιος βγαίνει θετικός να κάνει έναν επιπλέον έλεγχο σε μια δομή υγείας. Υποχρεωτικό για το χώρο της εργασίας θα γίνει επειδή πρέπει να βρούμε τρόπο να τσεκάρουμε όσους περισσότερους ανθρώπους γίνεται. Υπάρχει η κοινωνία που πρέπει να προστατευθεί. Δεν μπορεί να πάει ένα παιδί εντελώς ανεμβολίαστο σχολείο. Προφανώς και πρέπει να είναι υποχρεωτικό το self – test, γιατί όταν αφήνεις κάτι στη βούληση των ανθρώπων μπορεί ένα ποσοστό να πει ότι δεν το κάνει». Σχετικά με το τι πιστεύει ο ίδιος ότι πρέπει να γίνει το Πάσχα σχετικά με τις μετακινήσεις πολιτών εκτός νομού, ο κ. Βασιλακόπουλος τόνισε ότι «Υπάρχουν δύο κατηγορίες ανθρώπων που δεν έχει επιστημονική λογική για να απαγορευτεί η μετακίνησή τους. Είναι όσοι έχουν εμβολιαστεί ή όσοι έχουν νοσήσει και έχουν ξεπεράσει τον ιό. Ο κίνδυνος να κολλήσουν ή να μεταδώσουν τον ιό είναι ελάχιστος. Το ζητούμενο το Πάσχα είναι να αραιώσουμε. Άρα είναι προτιμότερο να συνευρεθούμε σε εξωτερικούς χώρους, όπως στα χωριά μας, παρά να είμαστε στα διαμερίσματά μας και να κάνουμε το ίδιο πράγμα, με πολύ μεγαλύτερο κίνδυνο μετάδοσης. Το πρόβλημα του ιού δεν υπάρχει μόνο στις μεγάλες πόλεις. Επίσης με τα self – tests θα έχουμε μαζική επιδημιολογική παρατήρηση».\nΣτην εκπομπή μίλησε και η κ. Λώρη Σωτηροπούλου, φαρμακοποιός στο Χαλάνδρι, αναφορικά με τις αποκλίσεις που παρατηρούνται στην τιμή ενός self – test από περιοχή σε περιοχή. «Το θέμα είναι πώς αγοράζουμε, αγοράζουμε σε διαφορετικές τιμές από τους προμηθευτές. Εμείς έχουμε βάλει μία τιμή 7 ευρώ για όλα. Αυτό έχει 5,5 ευρώ στη χονδρική. Ίσως θα έπρεπε το υπουργείο να βάλει ένα πλαφόν όπως είχε βάλει με τις μάσκες. Πιστεύω ότι η αγορά θα ισορροπήσει σε λίγες ημέρες. Το λογικό κέρδος είναι γύρω στο 30-35%. Το ζητάει ο κόσμος πολύ, κυρίως νέοι. Εχτές ήρθε ένας κύριος συνταξιούχος γιατί ήθελε να κάνει self – test για να μπορεί να ταξιδέψει με τη γυναίκα του στο εξοχικό του σε νησί. Όταν δίνουμε μαζικά τεστ, πάντα γίνεται μια έκπτωση», είπε η κ. Σωτηροπούλου. «Νομίζω ότι η κουβέντα που κάνουμε ότι είναι συμπληρωματική. Τα self – tests έχει αποφασίσει το ελληνικό κράτος να τα διαθέτει δωρεάν. Ας μη θεωρηθεί ότι όλοι θα πρέπει να πάμε να πάρουμε self – tests και να τα πληρώνουμε. Αυτό είναι για όποιον θέλει να πάρει παραπάνω self – tests», απάντησε ο κ. Βασιλακόπουλος. «Εκτός από τα συγχαρητήρια που χρειάζεται η ελληνική κυβέρνηση, συγχαρητήρια χρειάζονται και οι φαρμακοποιοί. Δίνουμε μεγάλο μέρος από το χρόνο μας, δίνουμε τα τεστ δωρεάν, και αυτό κοστίζει στο χρόνο μας, 2-3 λεπτά με κάθε άνθρωπο που έρχεται», τόνισε από τη μεριά της η κ. Σωτηροπούλου, με τον κ. Βασιλακόπουλο να επισημαίνει ότι «Σας αξίζουν συγχαρητήρια διαχρονικά γιατί ο φαρμακοποιός είναι σύμβουλος στους πολίτες».\nΒασιλακόπουλος Εμβόλια Κοινωνία ώρα Mega


ΠΑΝΕΛΛΗΝΙΑ ΙΔΕΑ: Η κατασκευή “πανδημιών”, αποτέλεσμα της διαφθοράς στον Π.Ο.Υ.: Ο Δρ Wolfgang Wodarg στο Διεπιστημονικό Συνέδριο\nΑνέλαβε πολλές ευρωπαϊκές πρωτοβουλίες και οι εκθέσεις του έφεραν στην πολιτική ατζέντα σημαντικά ζητήματα όπως τις ψευδείς πανδημίες, τις ιδιωτικές στρατιωτικές εταιρείες, τον ρόλο των ΜΜΕ στη δημοκρατία, την παρηγορητική ιατρική, τα γενετικά τεστ και τους γενετικά τροποποιημένους οργανισμούς.\nΠροτού εκλεγεί μέλος της Γερμανικής Βουλής, ο Wolfgang Wodarg εργάστηκε ως γιατρός πλοίου, στη λιμενική αρχή και στο Νοσοκομείο Bernhard Nocht για Τροπικές Ασθένειες στο Αμβούργο. Άσκησε ιατρική σε πολλές κλινικές και ήταν διευθυντής ενός ιδρύματος δημόσιας υγείας στη Βόρεια Γερμανία. Υπήρξε ιδρυτής και πρόεδρος επί δεκαετία της Ειδικής Επιτροπής Περιβαλλοντικής Υγείας του Ιατρικού Επιμελητηρίου (FAGUSH) και ήταν μέλος της Ειδικής Ομάδας Επιδημιολογίας στην ιδιαίτερη πατρίδα του, το Schleswig-Holstein.\nΑπό το 1994 έως το 2009, ήταν μέλος του Γερμανικού Κοινοβουλίου, υπηρετώντας κατά τη διάρκεια των πέντε θητειών του στην Επιτροπή Υγείας και από το 2005 στην Επιτροπή Οικονομικής Συνεργασίας και Ανάπτυξης.\nΑπό το 1998 έως τον Ιανουάριο του 2010, ο Δρ Wodarg ήταν μέλος της Κοινοβουλευτικής Συνέλευσης του Συμβουλίου της Ευρώπης (PACE). Από το 2002 είναι Αντιπρόεδρος της Ευρωπαϊκής Σοσιαλιστικής Ομάδας, από το 2006 ομιλητής των Γερμανών Σοσιαλδημοκρατών και αναπληρωτής επικεφαλής της γερμανικής αντιπροσωπείας στο Στρασβούργο. Διετέλεσε Αναπληρωτής Πρόεδρος της Επιτροπής Πολιτισμού, Παιδείας και Επιστημών και στη συνέχεια Πρόεδρος της Υποεπιτροπής Υγείας έως τον Ιανουάριο του 2009. Παράλληλα, ήταν μέλος της Επιτροπής Πολιτικών Υποθέσεων της Κοινοβουλευτικής Συνέλευσης του Συμβουλίου της Ευρώπης.\nΟλόκληρη την ομιλία του Δρ Βόνταργκ στο Συνέδριο, υποτιτλισμένη στα Ελληνικά, μπορείτε να τη δείτε εδώ:\nΤι συνέβη με τις προηγούμενες “πανδημίες”\nΤο 2005 (γρίπη των πτηνών), όταν άκουσα ότι θα έχουμε ίσως 30 εκατ. θανάτους από αυτόν τον νέο ιό, αναρωτήθηκα πώς γνωρίζουν ποια είναι η επικινδυνότητα. Γι’ αυτό, ζήτησα από τον επικεφαλής αυτής της καμπάνιας του Π.Ο.Υ. τα στοιχεία που είχε για να κάνει έναν τέτοιο ισχυρισμό Δεν είχε να μου δώσει κανένα στοιχείο για ποιον λόγο η γρίπη των πτηνών πρέπει να θεωρείται τόσο επικίνδυνη. Τελικά, η γρίπη των πτηνών αποδείχθηκε μια γελοιότητα. Ήταν πολύ λίγα τα περιστατικά και δεν υπήρξε ποτέ καμία επιδημία.\nΤο ίδιο και το 2009, όταν ο Φέργκιουσον από το Imperial College, με κάποια μοντέλα που είχε φτιάξει, έκανε κάποιους υπολογισμούς και έλεγε ότι θα πεθάνουν εκατομμύρια. Και άκουγα ξανά, για τη γρίπη των χοίρων, την ίδια ιστορία που είχα ακούσει πριν κάποια έτη για τη γρίπη των πουλερικών.\nΟι χώρες προετοιμάζονταν για μια μεγάλη πανδημία και δαπανούσαν δεκάδες εκατομμύρια δολάρια, αγοράζοντας εκατομμύρια δόσεις εμβολίου της GlaxoSmithKline.\nΕγώ ήμουν αντίθετος σε αυτό, γιατί ήταν ένα πανδημικό εμβόλιο, το οποίο είχε δοκιμαστεί για ελάχιστο χρόνο, και δεν το είχαν παρατηρήσει για αρκετό διάστημα για να δουν αν έχει σοβαρές παρενέργειες.\nΕπρόκειτο για ένα εντελώς νέο εμβόλιο, το οποίο συντίθεται κατά το ένα δέκατο από το αντιγόνο του ιού, και κατά τα εννέα δέκατα από φαρμακευτικά πρόσθετα που διεγείρουν το ανοσοποιητικό σύστημα. Αυτή η διέγερση του ανοσοποιητικού είναι κάτι επικίνδυνο, μπορεί να προκαλέσει αυτοάνοσα νοσήματα και άλλες παρενέργειες.\nΕγώ το γνώριζα αυτό, και το είχα δημοσιεύσει, μα στη Γερμανία κανείς δεν με άκουγε, πίστευαν ότι τα έλεγα αυτά για προεκλογικές σκοπιμότητες (ήμουν τότε μέλος του Γερμανικού Κοινοβουλίου).\nΓια τη διαφθορά και τη σύγκρουση συμφερόντων στον Π.Ο.Υ.\nΤο αποτέλεσμα ήταν να μην επανεκλεγώ στο Γερμανικό Κοινοβούλιο, ωστόσο, ήμουν πρόεδρος της Επιτροπής Υγείας του Συμβουλίου της Ευρώπης, όπου συμμετέχουν συνολικά 47 χώρες. Με την Επιτροπή Υγείας, ξεκινήσαμε να διερευνούμε την υπόθεση και διαπιστώσαμε το μέγεθος της διαφθοράς στον Παγκόσμιο Οργανισμό Υγείας (Π.Ο.Υ.).\nΟ Π.Ο.Υ. εξαρτάται σε πολύ μεγάλο βαθμό από τη χρηματοδότηση των μεγάλων φαρμακευτικών εταιρειών και οργανισμών όπως το Ίδρυμα Μπιλ και Μελίντα Γκέιτς. Συγκεκριμένα, το 80% της χρηματοδότησής του προέρχεται από τέτοιες πηγές.\nΑυτό έχει ως αποτέλεσμα μια μεγάλη σύγκρουση συμφερόντων, καθώς αυτοί οι οργανισμοί χορηγούν χρήματα στον Π.Ο.Υ. για κάποιο σκοπό, για τον χειρισμό συγκεκριμένων ζητημάτων, κι αυτό διαμορφώνει σε μεγάλο βαθμό το τι κάνει και τι δεν κάνει ο Π.Ο.Υ.\nΗ φαρμακευτική βιομηχανία επηρεάζει τις κυβερνήσεις να πληρώνουν αδρά για άχρηστα πράγματα. Τρομοκρατούν τον κόσμο και μετά χειραγωγούν τις κυβερνήσεις. Το ίδιο έκαναν και με τη γρίπη των χοίρων, το ίδιο και με τη γρίπη των πτηνών και αποκόμισαν μεγάλα κέρδη.\nΓια το ανοσοποιητικό μας σύστημα και την “ανοσία της αγέλης”\nΟι ιοί προξενούν μια ανοσοποιητική αντίδραση στα σώματα των ατόμων στα οποία εισέρχονται. Υπάρχει η βραχυπρόθεσμη ανοσοποιητική αντίδραση, με την ανοσοσφαιρίνη Α και G, η οποία διαρκεί μερικές εβδομάδες ή μήνες. Και υπάρχει και μακροπρόθεσμη αντίδραση, η οποία είναι κυτταρική αντίδραση, που περιλαμβάνει τα Τ-λεμφοκύτταρα, τα κύτταρα μνήμης του οργανισμού, η οποία διαρκεί για μεγάλο χρονικό διάστημα.\nΣε δοκιμές που έγιναν σε πανεπιστήμιο της Γερμανίας, ανακάλυψαν πως το 81% των αιμοδοτών της προηγούμενης χρονιάς είχε διασταυρούμενη κυτταρική ανοσία ενάντια στους κορωνοϊούς. Η κυτταρική αυτή ανοσία δεν είναι εστιασμένη σε ένα συγκεκριμένο κορωνοϊό, είναι μια «διασταυρούμενη» ανοσία. Κι αυτός είναι ο λόγος που έχουμε «ανοσία της αγέλης» παντού στον πλανήτη σε ποσοστό 60-80% – κυτταρική «ανοσία της αγέλης».\nΗ ανοσοποιητική μας μνήμη ανανεώνεται κάθε χρόνο, αλλά κάποιοι άνθρωποι μπορεί να τη χάσουν. Αν πχ είσαι πολύ ηλικιωμένος και δεν έρχεσαι σε επαφή με παιδιά, δεν λαμβάνεις αυτή την «ανανέωση». Και χάνεις αυτό το είδος ανοσίας. Και μετά χάνεις το σφρίγος σου και μπορεί να αρρωστήσεις και τότε μπορεί να βρίσκεσαι σε κίνδυνο.\nΌταν λάβουμε υπόψη όλες τις μελέτες που έχουν γίνει επί των κορωνοϊών, γνωρίζουμε πως το 5 έως 15% του πληθυσμού πάντα μολύνεται από κορωνοϊούς. Κάθε χρόνο. Και αυτό ακριβώς παρατηρούμε και φέτος.\nΣτο ένα εκατομμύριο τεστ έχουμε 5 έως 15% του πληθυσμού θετικό κατά τη σεζόν της γρίπης. Κι όταν διενεργείς πολλά τεστ, έχεις περισσότερα θετικά αποτελέσματα. Ωστόσο, κάθε τεστ έχει ένα ποσοστό ψευδώς θετικών και ψευδώς αρνητικών αποτελεσμάτων.\nΑν ένα τεστ βγάζει, ας πούμε, 1% ψευδώς θετικά αποτελέσματα, αυτό σημαίνει ότι στις 100.000 τεστ θα έχουμε 1.000 άτομα που θα βρεθούν θετικά στον κορωνοϊό, ενώ στην πραγματικότητα δεν έχουν μολυνθεί και είναι υγιείς.\nΣε κάθε περίοδο γρίπης πεθαίνει αρκετός κόσμος. Κυρίως αποδυναμωμένα άτομα και πολύ ηλικιωμένα άτομα. Η μέση ηλικία των θυμάτων της γρίπης είναι περίπου τα 80 χρόνια. Αυτό σημαίνει πως όταν έχεις γεράσει και έρθει η ώρα να πεθάνεις, πολύ συχνά είναι η γρίπη που σε παίρνει στην άλλη όχθη.\nΟ πανικός και ο φόβος του θανάτου οδηγεί περισσότερα άτομα στα νοσοκομεία, με αποτέλεσμα να δημιουργείται πρόβλημα στα νοσοκομεία, ειδικά στις χώρες με αδύναμο σύστημα υγείας.\nΈνα σημαντικό ερώτημα είναι: αφού ο ιός είναι ο ίδιος, γιατί είχε τόσο διαφορετική εκδήλωση σε διαφορετικές χώρες και περιοχές, γιατί πχ είχαμε τόσο μεγάλο αριθμό των νεκρών στη Βόρεια Ιταλία, το Λονδίνο, τη Μαδρίτη, και αλλού είχαμε πολύ λίγους νεκρούς; Τελικά, δεν είναι ο ιός που κάνει τη διαφορά, αλλά το τι συμβαίνει στην κοινωνία.


Είναι οι συντεταγμένες της Ίου οι οποίες είναι χαραγμένες σε μια πλακέτα που φοράω κάθε καλοκαίρι στο λαιμό μου. Όχι δεν είμαι Νιώτισσα (Νιο λένε οι ντόπιοι το νησί) αλλά η Ίος είναι για εμένα το νησί της καρδιάς μου και κάθε χειμώνα μετράω σαν πιτσιρίκι τις ημέρες αντίστροφα για να βρεθώ εκεί. Ο έρωτας με τη Νιο άρχισε το ’99, όταν βρέθηκα για πρώτη φορά στο νησί και όλοι πριν πάω μου έλεγαν: μα καλά, πιο χύμα μέρoς δεν μπορούσες να διαλέξεις; Πάνω από δυο ημέρες δεν πρόκειται να αντέξεις. Ε, λοιπόν, το νησί τούς διέψευσε αφού ήταν από τις καλύτερες διακοπές της ζωής μου. Τα χρόνια πέρασαν, η Ίος έμεινε μια γλυκιά ανάμνηση και ξαναγύρισα στο νησί το ’09 για να συνέλθω από ένα σοβαρό ατύχημα και μια ερωτική απογοήτευση. Είχα πολλά να σκεφτώ και ακόμα περισσότερα να αφήσω πίσω, οπότε η Ίος φάνταζε ξαφνικά σαν το ιδανικό μέρος για να κάνω restart. Στην αρχή βέβαια ήμουν επιφυλακτική για το πώς θα είχε γίνει το νησί μετά από 10 χρόνια γεμάτα parties και ορδές βαρβάρων, αλλά γρήγορα ένιωσα αυτό που είχα νιώσει τόσα χρόνια πριν. Ελευθερία, ανεμελιά, ηρεμία. Εδώ θα μου πείτε, πώς νιώθεις ηρεμία στο απόλυτο party island; Η Ίος είναι και party island. Αλλά δεν είναι μόνο αυτό. Και αυτός ο χαρακτηρισμός την αδικεί κατάφορα. Γιατί αν μπορέσεις να βάλεις στην άκρη τα ξέφρενα party και τον τουρισμό που κανένα άλλο νησί δεν θέλει, η Ίος έχει και άλλο πρόσωπο. Είναι το κυκλαδονήσι ανάμεσα στη Σίκινο, την Ηρακλειά, την Πάρο και τη Σαντορίνη, με πολιτισμό που άνθισε στο νησί ήδη από τα πρωτοκυκλαδίτικα χρόνια περίπου το 2800 π.Χ. Ο αρχαιολογικός χώρος του Σκάρου μαζί με το αρχαιολογικό μουσείο της Χώρας που στεγάζεται στο Αμοιραδάκειο Μέγαρο στην κεντρική πλατεία της Χώρας μαζί με το Δημαρχείο, δίνουν πολύτιμες πληροφορίες γιατί η Νιος, βόρεια της Μινωικής Κρήτης και δίπλα στη Σαντορίνη, έπαιξε πρωταρχικό ρόλο στη δημιουργία κι εξάπλωση του αρχαίου πολιτισμού στην Ελλάδα και την Ευρώπη. Η Ίος επίσης καμαρώνει για το υπέροχο θέατρο «Οδυσσέας Ελύτης», που σχεδίασε ο φιλέλληνας και λάτρης του νησιού Γερμανός αρχιτέκτονας Peter Haupt, για το μουσείο του γνωστού Έλληνα εικαστικού Γαΐτη και διεκδικεί και τα σκήπτρα ταφής του Ομήρου (υπάρχει τύμβος στο βόρειο κομμάτι του νησιού). Ένα νησί που έχει ποιότητα, επιλογές, απίστευτη φυσική ομορφιά, εναλλαγές και κάθε φορά που θα το επισκέπτεσαι θα ανακαλύπτεις και κάτι καινούργιο. Σχεδιάζοντας διακοπές στη Νιο, ξεκινά κανείς από τα βασικά. Πού θα μείνω: Η Ίος έχει εξαιρετικά καταλύματα για κάθε είδους budget. Από –το ιστορικό για τα party του– Camping Far Out που τα τελευταία χρόνια απέκτησε και αδερφάκι ξενοδοχείο, το εστέτ Liostasi, το οικογενειακό Petra Holiday Village στον Γιαλό, το πλέον γνωστό Ios Palace με την τέλεια θέα και το αγαπημένο μου Island House στον Μυλοπότα όπου η Δήμητρα με την οικογένειά της με κάνουν να νιώθω σαν να κάνω διακοπές στο σπίτι μου, οι επιλογές είναι πολλές ανάλογα με το είδος διακοπών που θέλετε να κάνετε. Η ομορφιά που αντικρίζει κανείς μοναδική. Εδώ οι παραλίες είναι όχι μια και δυο αλλά 35, παρακαλώ, και για όλα τα γούστα. Από τον εφηβικό Μυλοπότα με πολλά και καλά beach bars και το διάσημο –για τις σκηνές από την ταινία «Απέραντο Γαλάζιο» – Μαγγανάρι μέχρι τον Κάλαμο, που κάνεις μόνος σου μπάνιο τον 15Αύγουστο. Και οι εκπλήξεις συνεχίζονται. 365 εκκλησίες, μία για κάθε μέρα του χρόνου έχει το νησάκι μου και η Αγία Ειρήνη που δεσπόζει στο λιμάνι είναι η αγαπημένη μου, αφού κάθε χρόνο όταν φεύγω από το νησί ανεβάζω την ίδια φωτογραφία με μια ευχή για καλή αντάμωση. H βόλτα από τη Χώρα στην Αγ. Ειρήνη είναι must. Το καλύτερο ηλιοβασίλεμα πάλι από εκκλησία το βλέπεις. Περιπλανήσου στη Χώρα, που παραμένει αναλλοίωτη στο πέρασμα του χρόνου με τα κάτασπρα φιδωτά δρομάκια –τα στιγάδια, όπως τα ονομάζουν οι ντόπιοι–, τις τοξωτές καμάρες και τα εκτυφλωτικά κάτασπρα σπίτια με τις γεμάτες λουλούδια εσωτερικές αυλές και ο δρόμος θα σε βγάλει στην Παναγία Γκρεμιώτισσα που βρίσκεται στο ψηλότερο σημείο της Χώρας και χτίστηκε το 1797 μ.Χ. Η θέα προς το Αιγαίο από εδώ κόβει την ανάσα. Κάθε 15 Αυγούστου στην είσοδό της σε υποδέχονται Νιωτάκια που σου προσφέρουν κρύο νερό και λουκούμι για το καλωσόρισμα πριν αρχίσει η περιφορά της εικόνας της Παναγίας. Εικόνα που δεν αποτυπώνεται στο Instagram αλλά με συντροφεύει έναν ολόκληρο χειμώνα. Και αν δεν είστε της… ανηφόρας μαγικό ηλιοβασίλεμα με τέλειες μουσικές και βραβευμένα cocktails απολαμβάνει κανείς και στο Ιos Club με τη γλυκιά Κρίστη τέλεια οικοδέσποινα. Το Casta Diva με την Callas και ο ήλιος να χάνεται στη θάλασσα… μαγεία. Η μέρα στην Ίο αρχίζει με πρωινό στην Cantina Del Mar στον Μυλοπότα με τέλειο καφέ και προτάσεις για όλους ή στο φούρνο Buongiorno στον Γιαλό. Συνεχίζει με μπάνιο σε κάποια από τις πανέμορφες αμμουδερές παραλίες και όσοι θέλουν να δουν και αυτές που δεν μπορείς να πας με αυτοκίνητο δεν έχουν παρά να βρουν το καϊκάκι Ζιγκουάλα για μια εμπειρία πραγματικά εξωτική, αφού οι παραλίες αυτές ακόμα και τον Αύγουστο είναι σχεδόν έρημες. Και τώρα ερχόμαστε στο κεφάλαιο φαγητό. Το ’99 η Ιος ήταν γεμάτη από αμφίβολης ποιότητας σουβλάκια και ελάχιστες επιλογές για καλό φαγητό. Βλέπετε ο τότε τουρισμός της ενδιαφερόταν περισσότερο για να πιει, όχι να φάει… Τα τελευταία χρόνια τα πράγματα έχουν αλλάξει άρδην και οι επιλογές είναι πολλές και καλές. Ψάρι οπωσδήποτε στον Δράκο στον Μυλοπότα, μουσακά μαμαδίσιο στο Βηλαέτι στον Επάνω Κάμπο, μεζέδες και τέλεια παρεΐστικη ατμόσφαιρα στο Κατώγι, πιο έθνικ προτάσεις στον Λόρδο Βύρωνα με τη φασαριόζα Καρίμα να πειράζει τους πελάτες, τσιμέτια (γεμιστοί κολοκυθοανθοί) στον Πολύδωρα στην Κουμπάρα και ουζάκια στο Octapus Tree στο λιμάνι. Η Ίος έχει καταπληκτικά ντόπια προϊόντα οπότε μην ξεχάσετε να δοκιμάσετε: Παστέλι με ντόπιο θυμαρίσιο μέλι και σουσάμι/ Σκωτήρι – μαλακό κατσικίσιο τυρί με μυρωδικά/ Νιώτικο σκληροτύρι/ Μοσέντα – η ντόπια Καρπουζόπιτα/ και θυμαρίσιο μέλι. Οι βραδιές στη Νιο είναι διαφορετικές, αφού ανάλογα με το κέφι σου μπορείς να περιπλανηθείς στα εκατοντάδες bars και να partaρεις με τα «ξενάκια» μέχρι το πρωί πίνοντας σφηνάκια στο Slammer Bar ή κάνοντας καραόκε, να ακούσεις ρεμπέτικα στην Κάτω Πλατεία πίνοντας ρακές με τους ντόπιους, να καθίσεις στα πεζούλια στο Βάλσαμο ακούγοντας jazz και swing επιλογές από τον Χάρη, να γνωρίσεις κόσμο στο Klik του Γιώργου, να δεις την ανατολή μετά από τρελό χορό στο Irish Bar ή να κατέβεις στον Γιαλό και να πιεις το ποτό σου κυριολεκτικά πάνω στο κύμα στο Yialou. Ο Αύγουστος είναι προ των πυλών και μετράω ανάποδα. Το νησί είναι εκεί λουσμένο στο φως. Το νησί της αέναης νιότης, της ανεμελιάς, της θετικής ενέργειας, της απλότητας, της χαλάρωσης, της αισιοδοξίας και της γλυκύτητας. Η Νιος της καρδιάς μου. * Η Τζ.Β. είναι διευθύντρια Δημοσίων Σχέσεων AMVYX Α.Ε.


Ο ρόλος του λογοθεραπευτή στην άνοια - Λογοθεραπεία Κέρκυρα\nΗ άνοια (Dementia) είναι ένα σοβαρό νευρολογικό σύνδρομο, που ως κύριο χαρακτηριστικό του έχει την έκπτωση ή την απώλεια της γενικότερης νοητικής κατάστασης ενός ατόμου που προηγουμένως δεν ήταν εξασθενημένο. Η άνοια εκδηλώνεται κυρίως σε ανθρώπους ηλικίας πάνω απο 65 ετών. Στην Ελλάδα εκτιμάται πως υπάρχουν πάνω απο 150.000 άτομα που πάσχουν απο την νόσο. Η κυριότερη μορφή άνοιας είναι η νόσος του Alzheimer.\nΤα κυριότερα συμπτώματα της άνοιας είναι γνωστικά όπως είναι οι διαταραχές μνήμης, οι διαταραχές λόγου, οι διαταραχές αντίληψης του χώρου, η δυσκολία προσοχής, η δυσκολία στον χρονικό προσανατολισμο, η αδυναμία εκτέλεσης δραστηριοτήτων. Επίσης, είναι συμπεριφορικά μεταξύ των οποίων βρίσκονται η απρεπής συμπεριφορά, οι άλλαγές στην προσωπικότητα, το άγχος, η κατάθλιψη, οι διαταραχές στον ύπνο, οι παραληρητικές ιδέες και οι ψευδαισθήσεις και κινητικά συμπτώματα.\nΗ συμβολή της λογοθεραπείας στην άνοια\nΟπώς αναφέρθηκε παραπάνω, ανάμεσα στα βασικά συμπτώματα της νόσου είναι τα ελλείματα στις γνωστικές δεξιότητες. Αυτό είναι και το σημείο στο οποίο μπορεί να φανεί χρήσιμη η λογοθεραπεία, ούτως ώστε να συμβάλλει στην επιβράδυνση της μείωσης των γνωστικών ικανοτήτων του ατόμου. Φυσικά, στο βαθμό που αυτό μπορεί να καταστεί δυνατό, καθότι στην συντριπτική τους πλεοψηφία οι μορφές της άνοιας είναι μη αναστρέψιμες. Επιπλέον, σε πολλές περιπτώσεις ασθενών απαντώνται δυσκολίες κατάποσης. Σε αυτήν την περίπτωση, ο θεραπευτής μπορεί να δουλέψει με το άτομο για να διασφαλίσει την ανάπτυξη αντασταθμιστικών στρατηγικών που θα προστατεύσουν το άτομο απο τον πνιγμό. Επίσης, η λογοθεραπεία μπορεί να συμβάλλει και προληπτικά στην τρίτη ηλικία με ασκήσεις και δραστηριότητες ενδυνάμωσης του νου.\nAmerican Speech-Language-Hearing Association, (2005b).The Roles of Speech-Language Pathologists Working with Individuals with Dementia-Based Communication Disorders: Technical Report [Technical Report]\nSadock, Benjamin James Sadock, Virginia Alcott (2008).Kaplan & Sadock’s concise textbook of clinical psychiatry [Ανακτήθηκε στις 10-03-2018]\nby skrypt on 30 Σεπτεμβρίου 2017 with Χωρίς σχόλια\nΗ φωνοθεραπεία είναι κλάδος εξειδίκευσης της λογοθεραπείας. Το αντικείμενο ενασχόλησης του φωνοθεραπευτή διαφέρει εντελώς απο εκείνο... Read More\nΗ αναπτυξιακή λεκτική δυσπραξία είναι μια κινητική διαταραχή του κεντρικού νευρικού συστήματος που επηρεάζει την... Read More\nΟ τραυλισμός είναι η διαταραχή της φυσιολογικής ροής της ομιλίας του ατόμου. Τα βασικά χαρακτηριστικά... Read More\nΔεν είναι λίγοι εκείνοι οι ενήλικες που παραπονιούνται συχνά για βραχνάδα στην φωνή. Η φωνή... Read More\nΓράφουν: Ζαχοπούλου Λυδία, Εργοθεραπεύτρια / Πάνου Ηλιάνα, Eιδική Παιδαγωγός / Αγάθου Μαρία, Ψυχολόγος Παιδιών και... Read More


Diplomático Mantuano - The Likker\nΗ ιστορία του Diplomático ξεκίνησε στη Βενεζουέλα το 1959. Τότε χτίστηκε το διάσημο αποστακτήριο της DUSA, όπου παράγεται το Ron Diplomático. H ιστορία του ανθρώπου που ενέπνευσε τη δημιουργία του Diplomático είναι πολύ παλαιότερη από το αποστακτήριο και αφορά έναν Mantuano, έναν ευγενή άνδρα όπως είναι η μετάφραση της λέξης.\nΟ Don Juancho Nieto Melendez έζησε στα τέλη του 19ου αιώνα. Ήταν παθιασμένος με την εξερεύνηση των πηγών και διαδικασιών που ευθύνονται για τις διάφορες γεύσεις στα παραδοσιακά ποτά και ειδικότερα το ρούμι. Ενδιαφέρονταν επίσης για τις επιπτώσεις που είχαν στο ρούμι και το τελικό αποτέλεσμα οι διάφοροι περιβαλλοντικοί παράγοντες, όπως ο καιρός και η υγρασία των τροπικών. Ο Don Juancho απέκτεισε έτσι μια σημαντικά μεγάλη ποικιλία από εξωτικά ποτά και ρούμια από τα συχνά ταξίδια του στην Καραϊβική. Η εντυπωσιακή αυτή συλλογή του, έγινε γνωστή μεταξύ των φίλων του ως “The Ambassador’s Reserves”, μια σαφής αναφορά στην κοινωνική του θέση και φήμη. Ο Don Juancho Nieto Melendez είναι η εμβληματική φιγούρα που βρίσκεται σε όλες τις ετικέτες Diplomático.\nΤο Diplomático Mantuano είναι ένα εξαιρετικό blended rum. Η αναλογία του σε light/semi-heavy και heavy ρούμι είναι 60/40. Αποστάζεται και με τους τρεις τρόπους απόσταξης που εφαρμόζονται στο αποστακτήριο της DUSA, από την επεξεργασία μελάσας και των φυσικών σακχάρων του ζαχαροκάλαμου. Παλαιώνει σε δρύινα βαρέλια από bourbon και malt whiskies για τουλάχιστον 8 χρόνια. Θεωρείται ιδανικό ως mixing rum και οι bartenders εκτιμούν ιδιαίτερα την λεπτή ξυλώδη γεύση του. Το σώμα του και η ευχάριστη πολυπλοκότητά του δεν θα αφήσει αδιάφορους και όσους θα θελήσουν να το πιουν σκέτο.\nDiplomático Mantuano Tasting Notes\nColour: Βαθύ χάλκινο\nNose: Ζεστό ξεκίνημα με αποξηραμένα φρούτα και λίγο δέρμα. Στη συνέχεια κανέλα και γαρύφαλλο.\nPalate: Αρκετά καλό σώμα. Καφές, βανίλια, φλούδες πορτοκαλιού και επίσης αποξηραμένα φρούτα. Πολύπλοκο και καλά ισορροπημένο.\nFinish: Γλυκό με εσπεριδοειδή.\nOWNER: Destilería Unidas S.A\nΤα Diplomático Mantuano εισάγεται στη χώρα μας από την εταιρία Sky Spirits.\nDiplomaticorumrum tastingthe likker reviewsthe tasters club


NewsInsider.gr | : Χρωστάς-δεν χρωστάς, η εφορία σου παίρνει τα λεφτά! Το εξώδικο που τους βάζει στη θέση τους,\nκαι όταν ΔΕΝ ΤΗΣ ΧΡΩΣΤΑΤΕ!\nΤο ΧΩΝΙ σας δίνει ένα ακόμη όπλο για να αντιμετωπίσετε τη νέα κρατική αυθαιρεσία. Αυτή την Κυριακή:\nΠάρτε Το ΧΩΝΙ.\nΑυτή την Κυριακή, ακόμη ένα ΧΩΝΙΚΟ ΟΠΛΟ στη φαρέτρα του ενημερωμένου Ελληνα πολίτη!


8 λόγοι να πίνεις κάθε πρωί νερό με μέλι - InKefalonia\n8 λόγοι να πίνεις κάθε πρωί νερό με μέλι\nΔημοσιεύτηκε: Τρίτη, 10 Νοεμβρίου 2015 12:23\nΈχοντας διαβάσει τα οφέλη που έχει κάθε πρωί ένα ποτηράκι νερό με λίγο λεμόνι, είμαστε σίγουρες ότι συχνά πυκνά αν όχι κάθε μέρα, έχεις αποκτήσει αυτή τη συνήθεια. Όμως, επειδή άνθρωποι είμαστε και βαριόμαστε τα ίδια και τα ίδια, τι θα έλεγες για μια αλλαγή;\nΕιδικά για τους κρύους μήνες του χρόνου, ένα εξαιρετικό πρωινό ρόφημα, με πολλά οφέλη για τον οργανισμό σου είναι και το ζεστό νερό με μέλι! Δες γιατί.\n1. Θα ξεφουσκώσεις\nΑν υποφέρεις από πρηξίματα, τότε αυτό το φυσικό μίγμα θα σε βοηθήσει πολύ.\n2. Θα έχεις πιο δροσερή αναπνοή\nΆσε για λίγο τις τσίχλες στην άκρη και δοκίμασε μέλι με νερό κάθε μέρα, για να πολεμήσεις την κακοσμία. Θα δεις, πιάνει!\n3. Θα ενισχύσεις το ανοσοποιητικό σου\nΤο μέλι είναι γεμάτο ένζυμα και βιταμίνες που σε συνδυασμό με τα μεταλλικά στοιχεία είναι ό,τι χρειάζεσαι για να ενισχύσεις τον οργανισμό σου και να τον κάνεις πιο δυνατό απέναντι στα βακτήρια.\n4. Θα αποτοξινωθείς\nΤο μέλι σε ζεστό νερό είναι ο καλύτερος συνδυασμός για να διώξεις από τον οργανισμό σου άχρηστα πράγματα. Πες αντίο λοιπόν στις τοξίνες και καλησπέρα στο detox. Άμα θες να κάνεις το μίγμα ακόμα πιο δυνατό, βάλε και λίγο λεμόνι.\n5. Θα έχεις πιο λαμπερό πρόσωπο\nΤο μέλι είναι φυσικό αντιοξειδωτικό και αυτό σημαίνει ότι βοηθάει όπως αναφέραμε στην αποτοξίνωση. Επίσης, χάρη στην αντιβακτηριδιακή του δράση, βοηθά το δέρμα σου να είναι καθαρό και λαμπερό.\n6. Θα χάσεις κιλά\nΤο μέλι έχει φυσική ζάχαρη, που είναι σαφώς καλύτερη από αυτή που περιέχεται στον καφέ, στα γλυκά και σε ό,τι άλλο ψάχνεις μέσα στην μέρα για να καλύψεις τις υπογλυκαιμίες σου. Επίσης, βοηθά τον μεταβολισμό!\n7. Θα σε βοηθήσει στον πονόλαιμο\nΤο μέλι είναι φυσικό φάρμακο για τις λοιμώξεις του αναπνευστικού και τον βήχα. Σε συνδυασμό με το ζεστό νερό, είναι το καλύτερο ρόφημα για τις πιο κρύες μέρες του χρόνου.\n8. Θα μειώσεις τον κίνδυνο καρδιακών παθήσεων\nΤα φλαβονοειδή και οι αντιοξειδωτικές ουσίες που υπάρχουν στο μέλι, βοηθούν επίσης πολύ στην προστασία του οργανισμού από πιθανές καρδιακές παθήσεις.


ΕΛΕΥΘΕΡΗ ΦΩΝΗ ΤΩΝ ΠΟΛΙΤΩΝ: Τι προβλέπουν για σήμερα, 13 Ιουνίου, τα άστρα;\nΤι προβλέπουν για σήμερα, 13 Ιουνίου, τα άστρα;\nΔεν διαπιστώνουμε την ενάρετη ζωή ενός ατόμου από τα ωραία λόγια που λέει αλλά μόνο από τις πράξεις του.\nΓενικά: Προσπαθώντας να γνωρίσεις την αλήθεια του εαυτού σου, κάνεις τολμηρά βήματα και έχεις την δύναμη να ξεκόψεις ακόμα και από κάποια άτομα τα οποία δεν σε εκφράζουν πλέον. Η γνώση που μπορεί να σου παρουσιαστεί θα σε βοηθήσει και θα σε ωθήσει προς την εξέλιξη.\nΈρωτας: Η επαφή με ένα πρόσωπο που βρίσκεται στο εξωτερικό σου δίνει μια μεγάλη δύναμη γιατί νιώθεις ότι δεν κάνεις λάθος. Το συγκεκριμένο πρόσωπο έχει μεγάλη εμβέλεια σαν προσωπικότητα και κατορθώνει με τον τρόπο του να σε κερδίζει. Ο Ταύρος είναι πολύ κοντά σου και σου δημιουργεί διάθεση για τις ωραίες γήινες απολαύσεις της ζωής.\nΟικονομικά & Καριέρα: Η θετική στάση μπορεί να σε βοηθήσει να προσελκύσεις μια πιο καλή ευκαιρία για σένα. Επειδή τον τελευταίο καιρό κτυπιέσαι στα επαγγελματικά, κι όχι απαραίτητα από οικονομικής άποψης αλλά με το πόσο αναγνωρίζεται η αξία σου, σήμερα θα γίνει μια κίνηση που θα αποδεικνύει την δύναμή σου.\nΓενικά: Ενώ έχεις την Αφροδίτη πάνω σου δεν νιώθεις και τόσο άνετα όσο θα περίμενες γιατί υπάρχει κάτι που σε μπλοκάρει και σου απαγορεύει να ζήσεις όπως θέλεις. Πιθανόν αυτά να είναι εμπόδια που βάζεις εσύ στον εαυτό σου.\nΈρωτας: Ένας Τοξότης σε έχει αναστατώσει σεξουαλικά και θέλεις να δώσεις το κάτι παραπάνω αλλά φοβάσαι να εκφραστείς και πιθανόν κολλάς να ζήσεις μια δυνατή εμπειρία.\nΟικονομικά & Καριέρα: Έχεις κάποιες αντιφάσεις γιατί από την μια θέλεις να κάνεις ανοίγματα με άτομα και συνεργάτες που στην ουσία σου δημιουργούν ανασφάλεια γιατί κινούνται μπροστά και δεν ακολουθούν τη δική σου μέθοδο και από την άλλη έχεις ανάγκη να ανοίξεις τα φτερά σου για να ξεφύγεις από τα συνηθισμένα.\nΓενικά: Η Πανσέληνος αυτή είναι κομμένη και ραμμένη στα μέτρα σου και ο στόχος της είναι να αποκτήσεις μεγαλύτερη ποιότητα στη ζωή σου, βάζοντας πάνω από όλα κάποιες ηθικές αρχές. Η πίστη σου θα σε σώσει γιατί θα αγγίξεις περισσότερο την ουσία των πραγμάτων και θα αντιληφθείς κάποια λάθη που έχεις κάνει σε άλλα άτομα.\nΈρωτας: Μπορεί να υπερβάλεις για αυτό θα βγάλεις στην επιφάνεια κρυμμένα κομμάτια ελευθερίας και αυτονομίας, χωρίς όμως αυτό να σημαίνει χωρισμό ή κάτι το πολύ φευγάτο. Αντίθετα, ίσως έρθεις πιο κοντά με έναν Τοξότη γιατί θα καταλάβεις αυτό που θέλει να σου δείξει. Χρειάζεται προσοχή η επαφή με Παρθένο ή Ιχθύ.\nΟικονομικά & Καριέρα: Από την μια, χρειάζεσαι μια συνεργασία και από την άλλη θες να κρατήσεις την ατομικότητά σου και να μην γίνεις ένα με τους άλλους γιατί θα χάσεις το στυλ σου και αυτό που έχεις να δώσεις. Επίσης μπορεί να ενθουσιαστείς με κάποιες αποφάσεις για θέματα σπουδών αλλά πιθανόν μετά να μην μπορείς να τις τηρήσεις.\nΓενικά: Προσπαθείς να ζήσεις περισσότερο ελεύθερα και αυτό μπορεί να σου κοστίσει την απώλεια της ασφάλειάς σου. Αυτό είναι ένα στοιχείο αντιφατικό το οποίο σε μπερδεύει γιατί σε φέρνει σε μια βαθιά σύγκρουση με την αληθινή σου φύση. Απέφυγε τις επιπόλαιες και ρηχές συμπεριφορές.\nΈρωτας: Η σχέση με Δίδυμο ή Τοξότη θα σε φέρει σε επαφή με άλλες πλευρές της προσωπικότητάς σου και πιθανόν να έχεις κάποιες δυσκολίες να επιβάλεις την δική σου ατομική ελευθερία γιατί μέχρι τώρα έχεις δείξει συναισθηματικές διακυμάνσεις και πιθανόν μια τάση για εξάρτηση.\nΟικονομικά & Καριέρα: Προσπαθείς να ξεφύγεις από την πνιγηρή καθημερινότητά σου και αυτό είναι που σου δίνει το έναυσμα να κάνεις ακόμα και «κοπάνα» για να νιώσεις κάπως καλύτερα. Η γνώση θα σε βοηθήσει να γεμίσεις κάποια κενά. Οι πολλές επαφές με άλλα άτομα πιθανόν να σε εξαντλήσουν. Προσπάθησε να μην χαλάσεις χρήματα από ανεξέλεγκτες επιθυμίες.\nΓενικά: Έχεις αρκετές ανησυχίες αλλά αν ασχοληθείς με ένα ταξίδι που το προγραμματίζεις καιρό θα σου κάνει καλό. Από την άλλη το να γίνεις και πάλι ένα μικρό παιδί που αναζητά το παιχνίδι και την τρέλα θα σε ξελαφρώσει από τα βαριά προγράμματά σου. Η τάση για να αλλάξεις όλα σου τα ρούχα θα σε βοηθήσει να έχεις καλύτερη ψυχολογία.\nΈρωτας: Κάποιες ερωτικές σου υποθέσεις μπορεί να μην πηγαίνουν και τόσο καλά και αυτές τις ημέρες να κρατούσες κάποια απόσταση ασφάλειας. Αλλά, σήμερα θα έρθεις πιο κοντά και θα μιλήσεις πιο εύκολα, δείχνοντας ότι κατανοείς και τα θέλω του άλλου.\nΟικονομικά & Καριέρα: Ρισκάρεις και θα καταφέρεις να βγεις από ένα αδιέξοδο που είχε δημιουργηθεί αυτές τις ημέρες. Προσπάθησε να έχεις μεγαλύτερη ευελιξία αλλά και διαφάνεια στις συμφωνίες σου γιατί μερικά πράγματα από ευαισθησία ή από φόβο τα κρύβεις.\nΓενικά: Έχεις αναστάτωση αλλά πάνω από όλα υπάρχει μια κατάσταση που μπορεί να σε εκνευρίζει γιατί βλέπεις ότι ορισμένα πράγματα που θέλεις δεν γίνονται ή μερικά από αυτά αναβάλλονται. Διατήρησε την ψυχραιμία σου και θα διαπιστώσεις ότι θα αισθανθείς καλύτερα.\nΈρωτας: Διχάζεσαι και δεν ξέρεις τι είναι αυτό ακριβώς που θέλεις από την σχέση σου. Ενώ αναζητάς ηρεμία και ασφάλεια, μερικές φορές βαριέσαι και μπορεί να σαμποτάρεις μια κατάσταση, χωρίς να το αντιλαμβάνεσαι. Αν πάλι αφήσεις τον εαυτό σου ελεύθερο θα νιώσεις ανασφάλεια. Γι' αυτό, σήμερα να μην πάρεις βιαστικές αποφάσεις γιατί σίγουρα θα γίνουν λάθη.\nΟικονομικά & Καριέρα: Υπάρχουν πολλές πραγματικότητες που δεν ξέρεις ποια από όλες είναι για σένα. Ο τρόπος που θα χειριστείς τις καταστάσεις θα σου δώσει την τελική αξιολόγηση. Το καλό είναι ότι έχεις κάποια σταθερή αναφορά, οπότε δεν χάνεται τελείως η βάση σου. Οποιαδήποτε γνώση και να πάρεις, να μην την μπλοκάρεις από φόβο ή από άγνοια γιατί θα σου χρειαστεί.\nΓενικά: Αποφασίζεις να κινηθείς δυναμικά και με αυτόν τον τρόπο θα περάσεις σε μια άλλη πραγματικότητα αλλά για να την κρατήσεις χρειάζεται να έχεις μεγαλύτερη συνείδηση. Κάποια ταξίδια θα σε κρατήσουν σε εγρήγορση. Πιθανόν να αποφασίσεις να λάβεις μέρος σε ένα σεμινάριο.\nΈρωτας: Μπορείς και εκφράζεσαι πιο ελεύθερα κι αυτό σε βοηθάει να βάλεις οτιδήποτε δεν σου αρέσει σε μια τάξη, χωρίς όμως να κουράζεσαι ιδιαίτερα γιατί όλα κυλούν πιο εύκολα. Κυρίως με τον Τοξότη υπάρχει σύμπνοια και πολύ κατανόηση.\nΟικονομικά & Καριέρα: Ξεκινάς με τις καλύτερες προϋποθέσεις και νιώθεις δύναμη να αντιμετωπίσεις και κάποιες καταστάσεις που είναι αρκετά δύσκολες, κυρίως με συνεργάτες μέσα στην δουλειά σου. Μην το βάλεις κάτω. Αντέδρασε δυναμικά και ζήτα να μιλήσεις για να μην νιώθεις ότι κάποιος σε φιμώνει.\nΓενικά: Προσπαθείς να σκεφτείς και να κινηθείς αισιόδοξα για αυτό ό, τι και να ακούσεις θα το εκλάβεις σαν κάτι που είναι για το καλό σου. Η γνώση σου χρειάζεται περισσότερο από άλλες φορές οπότε να επιδιώξεις να πάρεις οτιδήποτε εμφανιστεί στο δρόμο σου.\nΈρωτας: Η απόσταση από έναν Δίδυμο πιθανόν να μην έπιασε τόπο γιατί τώρα ξαναζητάει από εσένα να είναι κοντά σου. Το θέμα είναι με ποιο τρόπο θα το αντιμετωπίσεις εσύ για να μην πληγωθείς. Ένα πιο μεγάλο πρόσωπο εξακολουθεί να ωθεί σε οριακή συμπεριφορά και αυτό μερικές φορές σε κουράζει.\nΟικονομικά & Καριέρα: Υπάρχουν θέματα τα οποία δεν είναι και πολύ εύκολο να τα ξεπεράσεις, αν δεν τα διαχειριστείς με ανοικτό πνεύμα και ο λόγος είναι ότι τα βλέπεις όλα μέσα από συναισθηματικό πρίσμα. Αν τα δεις πιο ανοικτά θα βοηθήσεις ακόμα και κάποιους συνεργάτες σου που δεν έχετε καλή επικοινωνία.\nΓενικά: H Πανσέληνος που γίνεται στον άξονά σου ήδη σε έχει ενεργοποιήσει και σου έχει βάλει φωτιά. Εάν έχεις γεννηθεί το τρίτο δεκαήμερο θα δοκιμάσεις να κάνεις γνωριμίες οι οποίες θα σε φέρουν κοντά σε μια κρυφή σου πλευρά. Μπορεί να μην αντέχεις να κρατήσεις ένα μυστικό που θα ανακαλύψεις για αυτό χρειάζεται προσοχή η μεταφορά του.\nΈρωτας: Θεωρείς τον εαυτό σου πολύ πιο σημαντικό από ένα πρόσωπο που είσαι μαζί αλλά αν νιώσεις συντροφικότητα τότε θα τα δώσεις όλα. Με αυτό το θέμα θα ασχοληθείς επισταμένα τουλάχιστον για σήμερα γιατί θα αρχίσεις να το αντιλαμβάνεσαι σε βάθος.\nΟικονομικά & Καριέρα: Αναγκαστικά θα στραφείς προς συνεργάτες που σου δίνουν μεγαλύτερη εμβέλεια μέσα από τις γνωριμίες τους και τις γνώσεις τους. Το καλό είναι ότι μαθαίνεις εύκολα και αυτό θα σου χαρίσει κάποια ανοίγματα παραπάνω.\nΓενικά: Κρυμμένες σου αγωνίες πιθανόν να βγουν στην επιφάνεια και επειδή δεν θέλεις να τις μεταδώσεις ή να τις μεταφέρεις, θα τις κρατήσεις για σένα. Κάποια νέα που μπορεί να μάθεις για ένα φίλο σου θα σε κάνουν να θέλεις να προσφέρεις παραπάνω.\nΈρωτας: Πιθανόν να πεις αλήθειες και αυτό να σε φέρει σε ένα σημείο εξομολόγησης, κυρίως σε ένα πρόσωπο που είστε μαζί στην δουλειά. Καλό είναι να μην βιαστείς να βγάλεις συμπεράσματα από μια συμπεριφορά που μπορεί να μην σου κάνει.\nΟικονομικά & Καριέρα: Έχεις καλύτερη οπτική γωνία για κάποια προβλήματα που αντιμετωπίζεις αλλά το κυριότερο για σένα είναι ότι έχεις την διάθεση να πάρεις γνώση ή ακόμα και πληροφορίες που δεν σε αφήνουν μέσα στην αδράνεια.\nΓενικά: Έχεις γενικά μια πολύ καλή συμπεριφορά η οποία βγαίνει από μέσα σου γιατί νιώθεις άνετα και κυρίως έχεις μεγάλη ελευθερία κινήσεων. Αν έχεις γεννηθεί το τρίτο δεκαήμερο κάτι καλό θα σου συμβεί γιατί θα έχεις την δύναμη να κάνεις καινούργια πράγματα που θα σου πηγαίνουν πολύ.\nΈρωτας: Θέλεις να ρισκάρεις και να ανεβάσεις την σχέση σου σε άλλο επίπεδο. Κυρίως αν είσαι με Δίδυμο, Τοξότη θα συμβούν μεταξύ σας όμορφα πράγματα. Η σχέση σου με Ζυγό μπορεί σίγουρα να αναβαθμιστεί γιατί δεν θα υπάρχουν μεταξύ σας δικαιολογίες για κάτι άλλο.\nΟικονομικά & Καριέρα: Το ότι ρισκάρεις και διαλέγεις άτομα αρκετά πρωτοποριακά και θέλεις να είναι δίπλα σου θα είναι μια ευκαιρία να στηρίξεις περισσότερο τις θεωρίες σου και τα προσωπικά σου δεδομένα.\nΓενικά: Έχεις αναλάβει τον ρόλο του διαιτητή και μπορεί να μπεις στην μέση μεταξύ φίλων και γνωστών που έχουν κάποιες διαφωνίες. Να προσέξεις τις δικές σου κουβέντες και λόγια γιατί μπορεί να παρασυρθείς. Από την άλλη διαπιστώνεις ότι η γνώση χρειάζεται και θα γίνεις οπαδός νέων θεωριών.\nΈρωτας: Είσαι στο τσακ να κάνεις την επανάσταση σου και να αποτραβηχτείς από μια σχέση που δεν σου δίνει πολλά πράγματα. Όμως ο χωρισμός ίσως δεν είναι η λύση που σου χρειάζεται για αυτό να κρατήσεις συντηρητική στάση.\nΟικονομικά & Καριέρα: Υπάρχουν διάφορες δουλειές που θέλεις να κλείσεις και τρέχεις από εδώ και από εκεί και τελικά μπορεί να μην κάνεις κάτι το ουσιαστικό. Πιθανόν η αναστάτωση που νιώθεις να σε βγάλει από τα όριά σου και να πηγαινοέρχεσαι, χωρίς όμως να έχεις κάτι το σίγουρο και σταθερό.\nΑναρτήθηκε από ΕΛΕΥΘΕΡΗ ΦΩΝΗ ΤΩΝ ΠΟΛΙΤΩΝ στις 12:00 μ.μ.


Αριθμός προβολών: 2966\nΓια να ικανοποιήσουν την ζήτηση από τους θαυμαστές τω σκυλιών για συντροφιά, οι εκτροφείς προσανατόλισαν την επιλογή τους στο χρώμα και την ομορφιά του ιρλανδέζικου σέττερ, που έπεσε έτσι στην δυσμένεια των κυνηγών μετά το Β’ Παγκόσμιο Πόλεμο. Εδώ και λίγα χρόνια όμως, χάρη σε μια εκτροφή προσανατολισμένη ξανά στις κυνηγητικές του ικανότητες, το ιρλανδέζικο σέττερ, πήρε ξανά μια σημαντική θέση ανάμεσα στους αγγλικούς σκύλους φέρμας. Στις μέρες μας, υπολογίζουμε πως υπάρχουν περίπου 30.000 ζώα. Οι ιρλανδέζικοι σέττερ, γενικά είναι στοργικοί, πολύ ζωηροί, και γεμάτη ζωτικότητα. Μερικοί εκπαιδεύονται δύσκολα, πιθανόν, εξαιτίας του ανεξάρτητου χαρακτήρα τους, αλλά με σταθερή μεταχείριση και πολύ άσκηση και αγάπη, μπορεί να γίνουν οι καλύτεροι συνεργάτες στο κυνήγι, αλλά και πολύ καλοί καθώς και πιστοί, σύντροφοι που δίνουν παντού χαρά.\nΔεν υπάρχει πιο ωραία εικόνα να βλέπεις ένα κόκκινο ιρλανδικό ο σέττερ να τρέχει σε ένα καταπράσινο λιβάδι! Το ευλύγιστο, ελεύθερο και άνετο βάδισμά του, η ευγενική και περήφανη στάση του, το κάνει ένα από τα πιο ελκυστικά σέττερ!\nΚεφάλι: μακρύ, ελαφρύ, ψαλιδωτό.\nΜύτη: μαύρη κατά προτίμηση.\nΡουθούνια: πολύ ανοιχτά.\nΜουσούδα: ελαφρά τετράγωνη στην άκρη.\nΣαγόνια: ίσια μεταξύ τους\nΚρανίο: με σχήμα ωοειδές ανάμεσα στα αυτιά.\nΟσφυϊκά τόξα: τονισμένα και προεξέχουν.\nΜάτια: σκουρόχρωμα μεσαίου μεγέθους.\nΑυτιά: λεπτά, τοποθετημένα προς τα πίσω, χαμηλά και κρεμαστά.\nΚορμός: λαιμός πολύ μυώδης και χωρίς ίχνος διπλοσάγονου.\nΣτήθος: πολύ βαθύ.\nΡάχη: αρκετά πλατιά.\nΟσφύς: μυώδης ελαφρά τοξωτή.\nΝότα: πολύ μυώδη και πλατιά.\nΩμοπλάτες: λοξές και επιμήκεις.\nΑγκώνες: τοποθετημένοι χαμηλά.\nΠίσω σκέλη: επιμήκη και πολύ μυώδη από το γοφό ως την ιγνύ, δυνατά και κοντά από την ιγνύ μέχρι το πέλμα.\nΔάχτυλα: σφιχτά και τοξωτά.\nΟυρά: τοποθετημένη χαμηλά, μεσαίου μήκους, χοντρή στη βάση, λεπτή στην κατάληξη. Πρέπει να στέκεται στο ύψος της ράχης ή πιο χαμηλά, αλλά ποτέ ανασηκωμένη.\nΤρίχωμα: τρίχα κοντή και λεπτή στο κεφάλι, στο μπροστινό μέρος των σκελών και στην άκρη των αυτιών. Στον υπόλοιπο κορμό είναι μεσαίου μήκους. Δεν πρέπει να είναι κυματιστή, ούτε με μπούκλες. Τα αυτιά στολίζονται με μεταξένιες φράντζες. Οι φράντζες αυτές βρίσκονται στο πίσω μέρος των σκελών, στην κοιλιά, στο στήθος και στο λάρυγγα.\nΧρώματα: σκούρο κόκκινο προς ακαζού, με λαμπερές ανταύγειες. Αποφεύγονται μαύρες ανταύγειες στο τρίχωμα, άσπρες κηλίδες σε μέτωπο, λαιμό.\nΎψος: 60-67 εκ.\nΒάρος: 25-32 κιλά.\nΤο ιρλανδικό Ικο Σέττερ είναι ένα σκυλί με μεγάλο κυνηγετικό πάθος που κυνηγάει όλα τα θηράματα σε όλα τα εδάφη και με οποιεσδήποτε καιρικές συνθήκες! Κυνηγά στο βουνό τόσο καλά όσο και στη πεδιάδα, δεν το τρομάζουν τα πυκνά, αλλά ούτε και τα απότομα πετρώδη εδάφη! Αγαπάει το δάσος και πάρα πολύ το νερό, ακόμα και αν είναι παγωμένο! Από την φύση του το ιρλανδικό σέττερ είναι ένα κυνηγόσκυλο και με αυτή την ιδιότητα πρέπει να το χρησιμοποιούμε. Ονομάστηκε σέττερ, δηλαδή siting dog σε μια εποχή που ακόμη δεν υπήρχαν όπλα. Η δουλειά αυτού του σκύλου ήταν και θα είναι πάντα, να τρέχει με πάθος, να ψάχνει με την μύτη του στον άνεμο και με μεγάλη θέληση να βρίσκει κρυμμένα πουλιά, όπως πέρδικες, μπεκάτσες κ.α, που τις εντοπίζει με μία ιδιαιτερότητα που μόνο αυτό ξέρει! Χαρακτηριστικό αυτού του σκύλου είναι η θέληση για μάθηση και η καλή συνεργασία με το αφεντικό του. Πρέπει να ζει σε στενή ανθρώπινη επαφή, να αισθάνεται αρμονία και να γνωρίζει ότι όλη η οικογένεια τον αγαπάει. Η μοναξιά τον κάνει πολύ δυστυχισμένο. Μόνο ένα ειλικρινά υπάκουο σκυλί είναι κεφάτο και κερδίζει συμπάθεια. Γι αυτό το λόγο πρέπει από μικρή ηλικία να του δοθεί καλή ανατροφή, υπακοή και εκπαίδευση. Όσον αφορά τα προσόντα του στο κυνήγι, αν διαλέξετε ένα ιρλανδικό σέττερ για κυνήγι πέρδικας, να ξέρετε το εξής: το περδικόσκυλο γεννιέται, δεν γίνεται! Στο γενικό σύνολο το ιρλανδικό σέττερ είναι ένας ατσάλινος σκύλος με θέληση και ψυχισμό! Έχει τεράστια αντοχή και μπορεί να κυνηγά ώρες χωρίς να έχει πιει νερό!\nΔεν τον φοβίζουν τα απότομα πετρώδη εδάφη, κυνηγά σε όλες τις καιρικές συνθήκες. Τα σκληρά του πέλματα και δυνατά του πόδια, τον βοηθούν να ερευνά γρήγορα κάθε βραχώδη βουνοκορφή, διασχίζοντας κάθε σκληρό πουρνάρι. Ένα ιρλανδικό σέττερ ξέρει καλά μέχρι που πρέπει να κυνηγήσει τις πέρδικες, θέλει συνεργασία με το αφεντικό του, γι’ αυτό τον λόγο, μετά από μερικά μέτρα, πάντα θα γυρίσει και θα κοιτάξει το αφεντικό του περιμένοντας κάποια εντολή, κάτι που κανένα άλλο κυνηγόσκυλο δεν κάνει! Η φέρμα του στη πέρδικα είναι όρθια με λίγο κατεβασμένο το κεφάλι, χτυπώντας αστραπιαία τα πόδια του, τα οποία καρφώνονται στο έδαφος σαν σπαθιά! Η ούρα του είναι άλλοτε κατεβασμένη και άλλοτε οριζόντια στο ύψος της ράχης του. Τα χείλη πάλλονται με γρήγορους ρυθμούς, όπως και η καρδιά του και οι τρίχες της ράχης του είναι σηκωμένες.\nΗ ελαφριά του κατασκευή, η τεράστια δύναμη και εξυπνάδα του και το μεγάλο πάθος του θα φέρει εις πέρας κάθε κυνηγετική αποστολή. Το κυνήγι της βελουδομάτας (μπεκάτσας) στο δάσος με ένα ιρλανδικό σέττερ μπορεί να αποτυπώσει στο μυαλό του κυνηγού υπέροχες στιγμές φάσεων σε θέαμα και απόδοση και γι αυτό έχει κάθε δικαίωμα να διεκδικεί έναντι των ξάδερφών του, ό,τι γεννήθηκε στο δάσος. Όπως ένα παιδί γνωρίζει την μητέρα του και ξέρει πώς να της συμπεριφέρεται, έτσι ξέρει και το ιρλανδικό ο σέττερ να συμπεριφέρεται σε αυτό το κυνήγι. Δεν θα το φοβίσει κανένα πυκνό ακόμα και με αγκάθια, αντιθέτως θα το διασχίσει ψάχνοντας για το θήραμα! Η έρευνα στη μπεκάτσα είναι το κάτι άλλο, δεν αφήνει κανένα σημείο του δάσους ανεξιχνίαστο! Πάντα γυρίζει και ψάχνει τον ίδιο τόπο, γι αυτόν τον λόγο δεν του ξεφεύγει τίποτα. Είναι πολλές φορές που θα δείτε ένα ιρλανδικό σέττερ να εντοπίζει μία μπεκάτσα και να είναι σε λάθος σημείο από εσάς, χωρίς να το επιδιώκει εκείνο. Αυτό που θα κάνει εκείνη την στιγμή είναι έναν ολόκληρο κύκλο και να φερμάρει ακριβώς μπροστά σας! Αυτή είναι η συνεργασία που κάνει αυτός ο κόκκινος διάβολος με τον κυνηγό! Το ιρλανδικό σέττερ δεν κυνηγάει για πάρτη του, δίνει όλη την αφοσίωση του και αισθάνεται ευτυχισμένο όταν του δίνει την ηθική ικανοποίηση στο αφεντικό του, με μια υπέροχη κυνηγετική μέρα. Η φέρμα του στη μπεκάτσα είναι όρθια και αρχοντική! Τα χείλη του πάλλονται όπως και η καρδιά με τρελούς παλμούς! Οι τρίχες της ράχης του είναι σηκωμένες σαν ένα μικρό λιοντάρι! Το πόδι του μερικές φορές είναι σηκωμένο και το κρατά σαν να είναι άγαλμα! Η ουρά του είναι κοκαλωμένη στο ύψος της ράχης του. Έτσι λοιπόν, δείχνει στο κυνηγό το σημείο που είναι το θήραμα. Γιατί όταν φερμάρει αυτό το κόκκινο σέττερ, πάντα έχει θήραμα μπροστά του! Δεν κάνει ποτέ λευκές φέρμες! Έχει τύχει κάποιες φορές να είμαι και με άλλους κυνηγούς με τα σκυλιά τους στον ίδιο κυνηγότοπο και να γίνεται το εξής: τα σκυλιά τους να φερμάρουν κάποια ζεστή θέση μια βελουδομάτας, γιατί ίσως είχε βοσκίσει πριν από κάποια ώρα και να μένουν εκεί κάνοντας τον κυνηγό τους να περιμένει καρδιοχτυπώντας άσκοπα για μία ανύπαρκτη μπεκάτσα! Ενώ εγώ προχωρώντας μπροστά με αυτόν τον κόκκινο διάβολο, να την σηκώνω στη πραγματική της θέση. Αυτή είναι η αξία του ιρλανδικού σέττερ.\nΒέβαια δεν αμφισβητώ τους υπόλοιπους κυνηγετικούς σκύλους, η κάθε ράτσα έχει φτιαχτεί για έναν μόνο σκοπό, το κυνήγι, καθώς και κάθε κυνηγετικός σκύλος έχει το δικό του στυλ και ταπεραμέντο. Είχα στη κατοχή μου και άλλες κυνηγετικές ράτσες, όπως Πόιντερ, Σέττερ Λάβερακ, Κόκερ Σπάνιελ, Κούρτσχαρ και Πανιέλ της Ποντ Ωντεμέρ. Είναι ανάλογα τι ζητάς από το σκύλο και αν ταιριάζει ο χαρακτήρας σου με αυτόν. Π.χ ένας νευρικός κυνηγός δεν θα ταίριαζε ποτέ με ένα ιρλανδικό σέττερ. Σημαντικό βέβαια είναι, πριν ξεκινήσουμε να πάρουμε οποιαδήποτε ράτσα κυνηγόσκυλου, να εκπαιδεύουμε πρώτα τον εαυτό μας και μετά τον σκύλο! Δεν θα αγοράσουμε ένα κυνηγετικό σκύλο, θα πάμε για κυνήγι και όλα θα είναι τέλεια. Το κάθε κυνηγόσκυλο έχει τα κυνηγετικά του ένστικτα αλλά αυτό δεν αρκεί. Θέλουμε, λοιπόν, αυτά τα ένστικτα να μας τα εκφράσει ο σκύλος με τον σωστό τρόπο, χωρίς όμως να του αλλοιώσουμε βασικά χαρακτηριστικά του! Αυτό γίνεται με την σωστή εκπαίδευση, πολύ υπομονή, αγάπη και χρόνο. Να σκέφτεστε σαν σκύλος. Αυτό είναι το μυστικό της άψογης εκγύμνασης. Να μελετάτε πάντα τις αντιδράσεις του σκύλου σας, ποτέ μην φέρεστε μηχανικά, μην ξεχνάτε ποτέ πως έχετε να κάνετε με ένα πλάσμα ευαίσθητο που έχει τον δικό του χαρακτήρα.\nΠροσπαθήστε να καταλαβαίνετε πάντα το « γιατί» της επιμονής, της αφηρημάδας του, τον απροσδόκητων κινήσεών του, όχι με απόλυτο τρόπο, αλλά βάζοντας τον εαυτός σας στην θέση του. Ξεκινώντας ένα κουτάβι για την εκπαίδευσή του, πρέπει να μάθει την βασική υπακοή για να μπορεί να είναι πειθαρχημένο. Έτσι το κουτάβι θα μπορεί να ακούει όταν το φωνάζουμε, θα ξέρει να κάθεται, να ξαπλώνει, να μένει στο σημείο που του έχουμε προστάξει καθώς εμείς θα έχουμε την δυνατότητα να απομακρυνόμαστε, χωρίς αυτό να κουνηθεί. Επίσης, θα μπορεί να περπατάει δίπλα μας, χωρίς εκκεντρικότητες, με αρμονία. Πολύ σημαντικό, είναι η κοινωνικοποίηση του με άλλους σκύλους καθώς και η εξοικείωση του με άλλα ζώα και ανθρώπους. Ξεκινώντας ένα κουτάβι την εκπαίδευση κυνηγιού πρέπει να ξεκινήσουμε με το «απόρτ» επαναφορά θηράματος. Είναι η εντολή που θα δίνουμε στο σκύλο για να μας φέρει το σκοτωμένο θήραμα. Στην αρχή δεν θα έρθει σε επαφή με κανένα θήραμα παρά μόνο με κάποιο αντικείμενο το οποίο θα του αρέσει π.χ ένα παλιό γάντι, μια μπάλα, ένα σχοινί.\nΓια όλες τις ασκήσεις που θα ακολουθήσουν, ο εκπαιδευτής θα πρέπει να ακολουθεί 4 βασικές αρχές: 1) να μην περνάει από την μία άσκηση στην επόμενη πριν πετύχει τέλεια αποτελέσματα, 2) ποτέ να μην σταματά την εκγύμναση όταν αποτυγχάνει, 3) ποτέ να μην συνεχίζει τις ασκήσεις πέρα από τον ορισμένο χρόνο, για να μην κουράσει τον νεαρό σκύλο και 4) ποτέ να μην φωνάζει και να δέρνει το ζώο με κανέναν τρόπο. Απαραίτητη προϋπόθεση είναι να γνωρίζει την βασική υπακοή που αναφέρθηκε παραπάνω, αλλιώς ποτέ δεν θα μπορέσετε να επιτύχετε στον σκύλο σας τέλεια και ικανοποιητικά αποτελέσματα, αν δεν ξέρει αυτούς τους στοιχειώδης κανόνες. Ένα ιρλανδικό σέττερ δεν είναι ενεργητικό και χαρούμενο μόνο στο κυνηγότοπο, αλλά και στο σπίτι, του αρέσει πολύ η ζωή μέσα στην οικογένεια και τα χάδια. Δε πρέπει να το αφήνουμε, λοιπόν, μόνο του σε έναν χώρο, θέλει καθημερινή φροντίδα και χάδι, του αρέσει να ασχολούνται όλα τα μέλη της οικογένειας μαζί του, η προσοχή και τα παιχνίδια τον κάνουν πραγματικά χαρούμενο. Αν και γνωρίζει μόνο ένα αφεντικό, όσον αφορά το κυνήγι, στην οικογένεια τους υπακούει όλους. Θέλει ανθρώπους που να έχουν ενέργεια και γνώσεις για ένα ιρλανδικό σέττερ γιατί πρέπει να ξέρουν ότι έχουν στα χέρια τους κάτι ξεχωριστό το οποίο έχει πολλά χαρίσματα και αρετές αλλά και δύσκολο χαρακτήρα.\nΓι΄ αυτόν τον λόγο δεν το συνιστώ σε αρχάριους και νευρικούς κυνηγούς. Το όνομα του ιρλανδικού σέττερ καθιερώθηκε από την λέσχη των ιρλανδικών σέττερ Ολστερ, το 1876. Παλιότερα ήταν γνωστός σαν « κόκκινος σπάνιελ», αλλά σήμερα η ράτσα λέγεται «κόκκινο σέττερ». Το ιρλανδικό σέττερ ήταν στην αρχή άσπρο- κόκκινο, καταγόμενο από μία ποικιλία σπάνιελ με πιο κοντά πόδια από τις σημερινές ράτσες. Το 19ο αιώνα μετά από έντονες προσπάθειες με επιλεκτικές διασταυρώσεις δημιουργήθηκε το λαμπερό καστανοκόκκινο σέττερ, που κέρδισε βραβεία και καρδιές. Θυμάμαι από πολύ μικρή ηλικία τα ιρλανδικά σέττερ που έφερνε ο πατέρας μου στο σπίτι, τότε σπανίως θα έβλεπες τέτοια σκυλιά, δεν ήταν καθόλου γνωστά. Θυμάμαι επίσης τις εκπαιδεύσεις που έκανε σε αυτά τα σκυλιά, την αφοσίωση που τους έδινε, την φροντίδα και τις πολύωρες εκπαιδευτικές εξορμήσεις. Αυτό που μου έκανε εντύπωση, όταν ήμουν μικρός, είναι το γεγονός ότι παρόλο που ασχολιόμουν συνέχεια σπίτι με το ιρλανδικό σέττερ του πατέρα μου, αφιερώνοντας πολύ από το χρόνο μου παίζοντας μαζί του, όταν βγαίναμε για κυνήγι με τον πατέρα μου ο σκύλος υπάκουε μόνο σε αυτόν, αφήνοντας τα παιχνίδια και τα χάδια στο σπίτι, αναγνωρίζοντάς τον ως το μοναδικό αφεντικό! Εκείνη την εποχή βλέποντας τον πατέρα μου να εκπαιδεύει το ιρλανδικό σέττερ, απέκτησα αρκετές γνώσεις. Έτσι και εγώ λοιπόν, ξεκίνησα να ασχολούμαι και να έχω στην κατωχή μου ιρλανδικά σέττερ.\nΓΙΑ ΠΟΙΟ ΛΟΓΟ ΥΠΕΡΙΣΧΥΣΑΝ ΤΑ ΑΓΓΛΙΚΑ ΣΕΤΤΕΡ ΕΝΑΝΤΙ ΤΩΝ ΙΡΛΑΝΔΕΖΙΚΩΝ;\nΛέγεται ότι το ιρλανδικό σέττερ είναι το αρχαιότερο από τα σέττερ. Στην Ιρλανδία στα παλιά τα χρόνια υπήρχαν ίσοι πληθυσμοί κόκκινων και ασπροκόκκινων σέττερ και αυτό συνέβαινε πριν αρχίσει η τρέλα των εκθέσεων εκτός Ιρλανδίας. Σε αυτές τις εκθέσεις το άσπρο τρίχωμα σε ορισμένα τμήματα του σώματος δεν ήταν αποδεκτό, ενώ στον Ιρλανδικό και αγγλικό κοινολογικό όμιλο επέτρεπαν τις άσπρες περιοχές του τριχώματος όπως στο στήθος, στα άκρα, στο άκρο της ουράς, στο πρόσωπο και το ρύγχος. Το ιρλανδικό σέττερ έγινε γρήγορα πολύ λαοφιλές και πολύ σκύλοι του τύπου αυτού εξήχθησαν σε άλλες χώρες. Τότε γινόταν η εκτροφή μόνο τύπου εκθέσεων και τα Ιρλανδικά ήταν μεγαλόσωμα με όχι αναπτυγμένο στήθος και πλευρές, με λίγο μυαλό και όχι κυνηγετικές αρετές.\nΑυτόν τον τύπο εννοεί ο περισσότερος κόσμος όταν αναφέρεται στο ιρλανδικό σέττερ και είναι κρίμα γιατί τα πραγματικά Ιρλανδικά σέττερ είναι αχτύπητα στο κυνήγι. Για να ικανοποιήσουν την ζήτηση από τους θαυμαστές των σκυλιών για συντροφιά, για εκτροφή προσανατόλισαν την επιλογή τους στο χρώμα και στην ομορφιά του ιρλανδικού σέττερ, που έπεσε έτσι στη δυσμένεια των κυνηγών μετά των παγκόσμιο πόλεμο. Εδώ και λίγα χρόνια όμως χάρη σε μία εκτροφή προσανατολισμένη ξανά στις κυνηγετικές ικανότητες, το ιρλανδικό σέττερ πήρε ξανά μια σημαντική θέση ανάμεσα στους αγγλικούς σκύλους φέρμας. Αυτός ο κίνδυνος εξαφάνισης κυνηγετικών προτύπων των ιρλανδίκων σέττερ είχε σαν αποτέλεσμα την δυσφήμιση, χαρακτηρίζοντας σκύλο του καναπέ, χάνοντας την αξία του σαν κυνηγητικός σκύλος και βέβαια την εκτίμηση των κυνηγών. Τότε λοιπόν, είχε το προβάδισμα το αγγλικό σέττερ, λάβερακ, και με τις αξιόλογες κυνηγετικές αρετές που διέθεται, ήταν πιο δημοφιλές από τις τρεις φυλές σέττερ.\nΤο ιρλανδικό σέττερ κουβαλούσε την κακή φήμη που το ήθελε εκτός κυνηγιού. Αυτή η κακή φήμη ακούγεται μέχρι και σήμερα, χωρίς βέβαια να ισχύει. Πιστεύω ότι χρειάζεται σωστή ενημέρωση για να καταλάβει κάθε νέος και παλιός κυνηγός ότι αυτά που λέγονταν ίσχυαν στο παρελθόν και όχι σήμερα! Έγιναν αρκετά εκτροφεία στη Ελλάδα εκτρέφοντας αγγλικά σέττερ, πολλές διαφημίσεις, περιοδικά, κυνηγετικα DVD, ώστε ο κόσμος να γνωρίζει μόνο τα αγγλικά σέττερ και να κυριαρχούν έναντι των Ιρλανδικών. Το ενθαρρυντικό είναι ότι στις μέρες μας έχουν γίνει αρκετές εμφανίσεις Ιρλανδικών σέττερ στην Ελλάδα σε κυνηγετικούς αγώνες με πολύ καλές αποδόσεις, αρχίζουν και διαφημίζονται σε περιοδικά και εκτρέφονται με πολύ καλά κυνηγετικά πρότυπα, από σωστούς γεννήτορες, από ελληνικά εκτροφεία και όχι μόνο, έχουμε πολύ καλές αναπαραγωγές ιδιωτών. Με αυτόν τον τρόπο μπαίνει ξανά στην κυνηγετική ζωή μας αυτός ο κόκκινος σέττερ γνωρίζοντας τον νέοι κυνηγοί, με αποτέλεσμα να αυξηθεί ο πληθυσμός του στην Ελλάδα.\nΗ ΣΥΜΠΕΡΙΦΟΡΑ ΤΟΥ ΙΡΛΑΝΔΙΚΟΥ ΣΕΤΤΕΡ ΣΤΟ ΚΥΝΗΓΙ ΟΡΤΙΚΙΟΥ\nΤο ιδιαίτερο ταπεραμέντο, η κυματώδης κίνηση στον κάμπο, η μεγάλη αίσθηση θηράματος και ο ιδιαίτερος καλπασμός του ερευνώντας το θήραμα, το καθιστούν πολύ αποδοτικό και στο κυνήγι ορτυκιού, προσφέροντας στον κυνηγό αξέχαστες κυνηγητικές φάσεις! Το κακό βέβαια στο κυνήγι ορτυκιού με ένα ιρλανδικό σέττερ, είναι λόγο του πλούσιου τριχώματος του, έχει εχθρούς όπως οι κολλιτσίδες, τα άγανα και άλλα, που κολλούν πάω του δυσκολεύοντας την κυνηγετική του έρευνα. Χάρη στην αξιοπρόσεκτη όσφρησή του καταφέρνει και εντοπίζει το θήραμα από πολύ μακριά στριφογυρίζοντας την ουρά του συνεχώς. Στη συνέχεια, παίρνει αναθυμίαση και φερμάρει το ορτύκι σε ικανοποιητική απόσταση με άλλοτε όρθιες φέρμες και μερικές φορές με χαμηλωμένες κοντά στο ύψος της βλάστησης που επικρατεί στον τόπο, θυμίζοντας αιλουροειδή, με αποτέλεσμα να χαρίζει ένα πολύ ωραίο θέαμα.\nΠΟΥ ΜΠΟΡΩ ΝΑ ΑΓΟΡΑΣΩ ΙΡΛΑΝΔΙΚΟ ΣΕΤΤΕΡ;\nΣτην Ελλάδα υπάρχουν επώνυμοι και αξιόλογοι εκτροφείς, που είναι γνώστες των Ιρλανδικών σέττερ, με αρκετές διακρίσεις σε κυνηγετικούς αγώνες και αγώνες μορφολογίας. Τα εκτρέφουν με σωστά πρότυπα, σε εκτροφεία σωστών προδιαγραφών, με την απαραίτητη πιστοποίηση. Επίσης, υπάρχουν αξιόλογοι ιδιότητες, γνώστες τω πραγμάτων, που έχουν Ιρλανδικά σέττερ πιστοποιημένα από κάποιο κοινολογικό όμιλο όπως Κ.Ο.Ε κ.α. Ακόμα υπάρχουν αξιόλογα εκτροφεία, σε κάποιες χώρες τις Ευρώπης, με πολύ καλούς γεννήτορες, οι οποίοι εκτρέφουν ιρλανδικά σέττερ με πολύ καλές προδιαγραφές και με σωστά κυνηγετικά πρότυπα. Θέλει όμως μεγάλη προσοχή γιατί στην Ευρώπη εκτρέφονται ακόμη, ιρλανδικά σέττερ χωρίς κυνηγετικές ικανότητες και ένστικτα, με λανθασμένο σωματότυπο, κάνοντας μια εκτροφή προσανατολισμένη μόνο σε εκθέσεις ομορφιάς και όχι μορφολογίας. Η μορφολογία δεν σημαίνει ότι πρέπει απλά να είναι ένα όμορφο σκυλί, αλλά να ανταποκρίνεται στο επίσημο πρότυπο που δίνει η Ιρλανδία. Έτσι μόνο μπορεί να έχει την σωστή κατασκευή για να μπορεί να ανταπεξέλθει στο κυνήγι. Κατά την γνώμη μου δεν χρειάζεται να φτάσετε μέχρι την Ευρώπη για μια αγορά ιρλανδικού σέττερ. Εμπιστευτείτε έλληνες εκτροφείς με τις απαιτούμενες πιστοποιήσεις. Το ιρλανδικό σέττερ ήταν και θα είναι ένας ιδιαίτερος σκύλος για ιδιαίτερους ανθρώπους. Με τον ευγενή χαρακτήρα του και την αξιοπρόσεκτη ομορφιά του θα κερδίσει την καρδιά σας και με τις κυνηγετικές του αρετές τον σεβασμό σας!\nΚατηγορίες: Slider, Νέο Τεύχος, Ειδήσεις & Αρθρογραφία, Κυνοφιλία, Ειδήσεις & Αρθρογραφία, Εκτροφείς - Φυλές, Θέματα, Πρόσωπα & Απόψεις\nTags: ΕΚΠΑΙΔΕΥΣΗ ΚΥΝΟΦΙΛΙΑ ΙΡΛΑΝΔΙΚΑ ΣΕΤΤΕΡ ΕΚΤΡΟΦΗ


Μεγάλη φωτιά τώρα στα κατεχόμενα - ΕΚΚΛΗΣΙΑ ONLINE\nΠαρασκευή, 05 Ιουνίου 2020 20:21\nΑρχική » ΝΕΑ » Μεγάλη φωτιά τώρα στα κατεχόμενα\nΜεγάλη πυρκαγιά ξέσπασε σε περιοχή των κατεχομένων στην Κύπρο. Η φωτιά καίει στην περιοχή Αλέβ Καγιασί (alevkayasi). Ο Πρόεδρος τους ψευδοκράτους Μουσταφά Ακιτζί ζήτησε βοήθεια. Τρία αεροσκάφη της Κυπριακής Δημοκρατίας και ένα ελικοτπερο σπεύδυν αυτή την ώρα στον τόπο της πυρκαγιάς.\nΟ Πρόεδρος της Δημοκρατίας κ. Νίκος Αναστασιάδης έλαβε το απόγευμα της Παρασκευής τηλεφώνημα από τον κατοχικό ηγέτη Μουσταφά Ακκιντζί, ο οποίος ζήτησε τη συνδρομή της Κυβέρνησης για την αποστολή πυροσβεστικών πτητικών μέσων για την κατάσβεση μεγάλης πυρκαγιάς η οποία ξέσπασε στην επαρχία Κερύνειας. Ο Πρόεδρος της Δημοκρατίας ανταποκρίθηκε θετικά και έδωσε σχετικές οδηγίες.\nΉδη επιχειρούν στις κατεχόμενες περιοχές τα τρία πυροσβεστικά αεροσκάφη του Τμήματος Δασών, ενώ βρίσκεται εν πτήσει για να συμμετάσχει στην κατάσβεση της πυρκαγιάς, ελικόπτερο της Αστυνομίας.\nΤαυτόχρονα, ο Πρόεδρος της Δημοκρατίας έθεσε στη διάθεση των Τουρκοκυπρίων συμπατριωτών μας, τρία πυροσβεστικά οχήματα τα οποία θα επιχειρήσουν για την κατάσβεση της πυρκαγιάς εφόσον χρειαστεί.\nΤο γεγονός επιβεβαίωσε και ο Κουντρέτ Οζερσάι.\n28 ημέρες πριν ΚΟΣΜΟΣ, ΝΕΑΚΑΤΕΧΟΜΕΝΑ, σεισμός, τώρα, ΦΩΤΙΑ\nΟΑΕΔ ΕΠΙΔΟΜΑ ΑΝΕΡΓΙΑΣ: Παράταση στο επίδομα 534 ευρώ- Πληρωμή συντάξεων Ιουλίου 2020Αγίου Πνεύματος Live: Παρακλητικός Κανόνας στο ΕΚΚΛΗΣΙΑ ONLINE- Στείλτε ονόματα


Πολίτες των Χανίων: Πρόταση διαλόγου για μια αληθινή δημοκρατία από dima makris\nΠρόταση διαλόγου για μια αληθινή δημοκρατία από dima makris\nΗ παρακάτω πρόταση δεν διεκδικεί το αλάνθαστο. Τίθεται στην κρίση σας και χρειάζεται τις απόψεις σας για να εμπλουτιστεί και να βελτιωθεί.\nΓια μια αληθινή δημοκρατία\nΘεσμοθέτηση διαδικασιών άμεσης δημοκρατίας. Λαϊκά συμβούλια στις γειτονιές και εργατικά συμβούλια στις μεγάλες επιχειρήσεις. Δημοψηφίσματα για όλα τα μεγάλα θέματα, όπως: συμμετοχή ή μη σε υπερεθνικούς οργανισμούς, συνταγματικές αλλαγές, εθνικά θέματα.\nΑλλαγή του τρόπου εκλογής των βουλευτών, στην κατεύθυνση απαλλαγής από την κομματοκρατία. Οι βουλευτές να εκλέγονται ως εξής: ένα τρίτο (100) από τα ψηφοδέλτια των κομμάτων, ένα τρίτο από ενιαία λίστα (οριζόντια εκλογή) με δυνατότητα συμμετοχής ατόμων που δεν εντάσσονται σε κόμματα, ένα τρίτο από άλλες συλλογικότητες (συνδικαλιστικά σωματεία, θεματικές οργανώσεις κλπ). Οι υποψήφιοι βουλευτές -κομματικοί και μη- να έχουν πρώτ' απ' όλα την έγκριση των λαϊκών και εργατικών συμβουλίων, της λαϊκής βάσης που θα εκπροσωπήσουν - όχι των κομμάτων.\nΑλλαγή του τρόπου λειτουργίας της βουλής. Ο πρωθυπουργός και το υπουργικό συμβούλιο να προέρχονται αναγκαστικά από τους εκλεγμένους βουλευτές και να εκλέγονται από αυτούς με αυξημένη πλειοψηφία (180 ψήφοι). Ανακλητότητα τόσο των βουλευτών όσο και των υπουργών. Κατάργηση βουλευτικής ασυλίας. Όχι πάνω από 2 θητείες στη βουλή.\nΑπαγόρευση πολυδάπανων προεκλογικών εκστρατειών σε κόμματα και μεμονωμένους υποψηφίους. Οι υποψήφιοι θα προβάλλουν τις θέσεις τους αποκλειστικά με μέσα που θα τους παρέχονται από το κράτος.\nΕκδημοκρατισμός της λειτουργίας των κομμάτων. Τα κόμματα πρέπει να είναι φορείς ιδεών και εκφραστές της κοινωνίας και όχι κλειστών διαπλεκόμενων συμφερόντων. Ανοιχτές διαδικασίες - εκλογή ηγεσιών και κομματικών οργάνων από οποιονδήποτε επιθυμεί να συμμετέχει, όχι μόνο από τα μέλη.\nΑληθινή ελευθεροτυπία. Τα ΜΜΕ να ελέγχονται από το λαϊκά συμβούλια και μαζικούς φορείς, όχι από επιχειρηματίες.\nΔημοκρατία στους τόπους δουλειάς. Συμμετοχή των εργαζομένων στη λήψη αποφάσεων για τους στόχους και τη λειτουργία της επιχείρησης (είτε πρόκειται για δημόσια είτε για ιδιωτική). Καμιά απόλυση χωρίς την έγκριση του συμβουλίου εργαζομένων. Προσλήψεις με διαφάνεια και αντικειμενικά κριτήρια.\nΤα σώματα ασφαλείας (αστυνομία, πυροσβεστική, λιμενικό) να τεθούν υπό τις διαταγές των τοπικών λαϊκών συμβουλίων και να επανδρωθούν κατά το ήμισυ από εφέδρους. Κατάργηση των ΜΑΤ και όποιων ομάδων έχουν ως αποκλειστικό στόχο την καταστολή των κοινωνικών διεκδικήσεων.\nΕθνική ανεξαρτησία. Άμεση κατάργηση της δανειακής σύμβασης και του μνημονίου. Έξοδος από το ΝΑΤΟ. Επανεξέταση και δημοψήφισμα σχετικά με την παραμονή ή όχι της χώρας στην Ε.Ε. και το ευρώ.\nΤα παρακάτω σχόλια είχα ανέβει στο προηγ. ιστολόγιο:\nSpeaker Marlboro είπε...\n1 Ιουνίου 2011 4:39 π.μ.\nΤο μόνο που έχω να πω Δημήτρη είναι ότι,για να γίνουν όλα αυτά χρειάζεται να αλλάξουμε τους εαυτούς μας,τη νοοτροπία μας. για το βόλεμα,το ρουσφετακι,το βουλευτή μας - τοπικό παράγοντα,που θα λύνει και θα δένει,το φακελάκι στο γιατρό,το διπλοπαρκάρισμα,που το θεωρούμε φυσιολογικό κλπ....Αν δεν αλλάξουμε και δεν γίνουμε Υπεύθυνοι Πολίτες,όχι απλώς Ενεργοί,ΔΕΝ ΑΛΛΑΖΕΙ ΤΙΠΟΤΑ ή τουλάχιστον θα πάμε με πιο αργά βήματα. Γιατί μάλλον θα συμφωνήσω μαζί σου για το επίπεδο Δημοκρατίας που προτείνεις,αλλά....είναι εφικτό σήμερα;!\n1 Ιουνίου 2011 6:41 π.μ.\ndima makris είπε...\nΕφικτό είναι ό,τι κατακτάμε. Ό,τι κατορθώνουμε. Προσωπικά, δεν θεωρώ τη δημοκρατία πανάκεια. Το να αποφασίζει ο Λαός, αν δεν έχει την ωριμότητα να το κάνει, μπορεί να σημαίνει και την αυτοκαταστροφή του. Αλλά δεν έχω κάτι καλύτερο να προτείνω. Στο κάτω-κάτω, καλύτερα να παίρνουμε μόνοι μας τις λάθος αποφάσεις, παρά να μας τις επιβάλλουν ανέντιμοι, ανίκανοι και ανάλγητοι ηγετίσκοι. Τελικά, καμιά εξέγερση δεν μπορεί να πετύχει, αν δεν ανατρέψει πρώτα τον παλιό εαυτό μας. Αν δεν ξεκινήσει από μέσα μας.\n1 Ιουνίου 2011 3:08 μ.μ.\nΠιστεύω πως είναι εφικτό και μάλιστα λειτουργικό. Είναι εφικτό όσο περνά από τη διατύπωση στην πράξη. Νομίζω πως στη βάση αυτή, σε κάποια τουλάχιστον ζητήματα, μπορούμε και τώρα να αρχίσουμε.\n1 Ιουνίου 2011 5:46 μ.μ.


Εργαστήρι Δημιουργικής Γραφής στη Βιβλιοθήκη Σπάρτης - Notospress.gr\nΩραίος καιρός για ωραία πετάγματα . Της φαντασίας μας βεβαίως, του ονείρου, της καρδιάς μας.\nΣΠΑΡΤΗ. Ο Σύλλογος Φίλων της Δημόσιας Κεντρικής Βιβλιοθήκης Σπάρτης σε συνεργασία με τη Δημόσια Κεντρική Βιβλιοθήκη διοργανώνει Εργαστήρι Δημιουργικής Γραφής\nαπό τις αρχές Ιανουαρίου 2019. Διδάσκει η Χαρά Νικολακοπούλου, φιλόλογος- συγγραφέας, master στη Δημιουργική Γραφή από το Παν/μιο Δυτ. Μακεδονίας.\nΠληροφορίες και δηλώσεις συμμετοχής στο 6976284879 (Χαρά Νικολακοπούλου) και στο 27310 26583.\nΗ Χαρά Νικολακοπούλου είναι φιλόλογος με οργανική θέση σε σχολείο της Καλαμάτας. Έχει σπουδάσει Κλασική Φιλολογία στη Φιλοσοφική Σχολή του Πανεπιστημίου Αθηνών και έχει μεταπτυχιακό δίπλωμα στις Επιστήμες της Αγωγής με ειδίκευση στη Δημιουργική Γραφή, από την Παιδαγωγική Σχολή του Πανεπιστημίου Δυτ. Μακεδονίας.\nΈχει παρακολουθήσει πολλά σεμινάρια: εκπαιδευτικά, περιβαλλοντικά, θεατρικά, για την εξ αποστάσεως εκπαίδευση, για τις καινοτόμες δράσεις στις βιβλιοθήκες, για το θέατρο, για το διαδίκτυο και το παραμύθι. Έχει ασχοληθεί με την παιδαγωγική αξιοποίηση της δημιουργικής γραφής στο σχολείο. Έχει πιστοποίηση στη χρήση των ΤΠΕ και έχει παρουσιάσει εισηγήσεις της σε διεθνή συνέδρια. Ήταν επιμορφώτρια και εμψυχώτρια σε βιωματικά σεμινάρια για το παραμύθι και τη δημιουργική γραφή που διοργανώθηκαν το 2012 και το 2013 από τον Σύνδεσμο Φιλολόγων Μεσσηνίας. Είναι μέλος του Δ.Σ. του Συνδέσμου Φιλολόγων Μεσσηνίας.\nΔιηγήματα και παραμύθια της έχουν βραβευτεί σε πανελλήνιους διαγωνισμούς και έχουν δημοσιευτεί στα λογοτεχνικά περιοδικά Μανδραγόρας, Παρέμβαση, Κοράλλι, δέκατα, Οροπέδιο, Πλανόδιον- Ιστορίες Μπονζάι κ.α.\nΑπό το 2014 λειτουργεί στην Καλαμάτα το δικό της εργαστήρι Δημιουργικής Γραφής και έχει συνεργαστεί με το Κέντρο Δια Βίου Μάθησης (ΙΝΕΔΙΒΙΜ) διδάσκοντας το ίδιο μάθημα.\nΈχει παρουσιάσει και γράψει κριτικές για τους: Αλκη Ζέη, Μάρω Δούκα, Κώστα Αρκουδέα, Σπύρο Βρεττό, Χρύσα Φάντη, Χλόη Κουτσουμπέλη, Ηλία Κεφάλα, Διώνη Δημητριάδου, Κώστα Βρεττάκο κ.α.\nΗ δημιουργική γραφή στο Γυμνάσιο, εκδόσεις Μιχάλη Σιδέρη 2014.\nΜέλισσες ιέρειες δύο νουβέλες, εκδόσεις Γαβριηλίδης 2015 (Υποψήφιο για τα βραβεία του Αναγνώστη 2016).\n41 and a half kisses from Mr Leroi, 2016 (κυκλοφορεί στο Amazon).\nΓιάνννης Σκαρίμπας, Παραδοξολογίες και γλωσσικές ακροβασίες στο πεζογραφικό έργο του, εκδ. Poema , 2016.\nΜια τρυφερή καρδιά στο βάθος και άλλες ιστορίες, εκδόσεις Θράκα 2018.


Δέκα ευγενείς και διαβόητες γυναίκες της αρχαίας Ελλάδας - Εγκυκλοπαίδεια Παγκόσμιας Ιστορίας\nπου δημοσιεύτηκε στο 20 August 2014\nΥπήρξαν, χωρίς αμφιβολία, πολλές αξιόλογες γυναίκες στην αρχαία Ελλάδα, αλλά τα βιβλία ιστορίας συνήθως σιωπούν όσον αφορά στα επιτεύγματα των γυναικών. Σύμφωνα με την ιστορικό και μυθιστοριογράφο Helena P. Schrader, αυτό συμβαίνει επειδή «ο Ηρόδοτος και οι άλλοι αρχαίοι Έλληνες ιστορικοί είναι πιο πιθανό να αναφερθούν στις βασίλισσες των Περσών, απ’ ό,τι στις συζύγους των Ελλήνων – όχι επειδή οι Περσίδες ήταν πιο ισχυρές από τις Ελληνίδες, αλλά επειδή οι Πέρσες είχαν πολλές συζύγους και έτσι, κάποιες φορές ήταν χρήσιμο να καταγραφεί ποια από αυτές είχε γεννήσει μια συγκεκριμένη προσωπικότητα της Περσίας. Εφόσον οι Έλληνες είχαν μόνο μία νόμιμη σύζυγο, μια τέτοια διευκρίνηση δεν ήταν απαραίτητη, όταν επρόκειτο για επιφανής Έλληνες πολίτες». Κάθε τόσο, όμως, κάποιες γυναίκες προέβαιναν σε πράξεις που οι άνδρες ιστορικοί απλά δεν μπορούσαν να αγνοήσουν. Γυναίκες όπως η βασίλισσα Γοργώ στη Σπάρτη (π. 490 π.Χ.) και η Ασπασία στην Αθήνα (470 – 400 π.Χ.) ήταν ευρέως γνωστές για τα επιτεύγματά τους και για την σχέση τους με διάσημους άνδρες, όπως ο Λεωνίδας και ο Περικλής, αλλά υπήρχαν και άλλες, οι οποίες έζησαν ενδιαφέρουσες ζωές, προχώρησαν σε ηρωικές πράξεις και είναι λιγότερο γνωστές σήμερα.\nΗ Ασπασία ανάμεσα σε Έλληνες φιλόσοφους\nΗ Ύδνα της Σκιώνης ήταν κολυμβήτρια η οποία είχε εκπαιδευτεί από τον πατέρα της, Σκυλλία της Σκιώνης, εκπαιδευτή καταδύσεων και ειδικό της κολύμβησης, που δίδασκε την τέχνη της κολύμβησης για βιοπορισμό. Δίδαξε την κόρη του από νεαρή ηλικία και εκείνη έγινε γνωστή για την ικανότητά της να βουτάει βαθιά και να κολυμπάει σε μεγάλες αποστάσεις. Όταν οι Πέρσες εισέβαλαν στην Ελλάδα, το 480 π.Χ., λεηλάτησαν την Αθήνα και προχώρησαν στην ηπειρωτική χώρα, μετά τη νίκη τους στις Θερμοπύλες. Στη συνέχεια, ο περσικός στόλος επιχείρησε να καταστρέψει την υπόλοιπη ελληνική δύναμη, στη Ναυμαχία της Σαλαμίνας. Αν οι Πέρσες νικούσαν στη Σαλαμίνα, η Ελλάδα θα χανόταν. Η Ύδνα και ο πατέρας της καταδύθηκαν κάτω από τα περσικά πλοία στο Αρτεμίσιο και έκοψαν τα αγκυρόσχοινα, με αποτέλεσμα πολλά πλοία να παρασυρθούν και να προσαράξουν ή να συγκρουστούν μεταξύ τους. Η πράξη αυτή γίνεται ακόμα πιο εντυπωσιακή, αν αναλογιστεί κανείς ότι για να την καταφέρουν, η Ύδνα και ο Σκυλλίας έπρεπε να κολυμπήσουν 10 μίλια στα ανοιχτά, εν μέσω καταιγίδας. Την ιστορία τους κατέγραψε ο Έλληνας ιστορικός Παυσανίας, στο έργο του «Ελλάδος περιήγησις» (10.19.1), προσθέτοντας ότι για τον ηρωισμό τους στήθηκαν ανδριάντες τους στους Δελφούς, μετά την νίκη επί των Περσών.\nΑνύτη της Τεγέας\nΗ Ανύτη της Τεγέας (3ος αι. π.Χ.) είναι μία από τις ποιήτριες που αναφέρει ο Αντίπατρος ο Θεσσαλονικεύς ως μία από τις «εννέα γήινες μούσες» (μαζί με άλλες όπως η Σαπφώ της Λέσβου και η Τελέσιλλα του Άργους). Η Ανύτη ήταν από τους πρώτους ποιητές της Ελλάδας που έδωσε έμφαση στον φυσικό κόσμο στο έργο της (σε αντίθεση με υπερφυσικά θέματα όπως οι θεοί) και που έγραψε επιγράμματα. Ήταν γνωστή για τις επιτύμβιες επιγραφές της, ιδιαίτερα των ζώων. Ωστόσο, αυτή δεν είναι η μόνη καλλιτεχνική συνεισφορά της και η ποίησή της ήταν τόσο εντυπωσιακή, ώστε συγκρινόταν στην αρχαιότητα με τα έργα του Ομήρου. Τα επιγράμματά της για κατοικίδια ζώα ήταν πολύ δημοφιλή και η ίδια ήταν περιζήτητη για αυτά. Ένα παράδειγμα είναι το παρακάτω, για μια σκυλίτσα:\nΣε χάσαμε - στο θάμνο δίπλα έπεσες. Ήσουν το πιο γρήγορο σκυλάκι απ’ τη Λοκρίδα. Φώναζες χαρούμενα. Όμως σου έριξε θανατηφόρο δηλητήριο στο πόδι μια Έχιδνα με πλουμιστό δέρμα. (Γ. Ιωαννίδης)\nΈνα άλλο ποίημα έχει γραφτεί ως επιτάφιος για μια ακρίδα και ένα τζιτζίκι, για τα οποία ένα νεαρό κορίτσι έφτιαξε έναν τάφο:\nΗ μικρούλα Μυρώ έφτιαξε κοινό μνήμα στην ακρίδα των χωραφιών και στο τζιτζίκι της δρυός χύνοντας παιδικό δάκρυ. Τα δυο της αυτά παιχνίδια τα πήρε ο φοβερός Άδης μαζί του κι έφυγε μακριά. (Γ. Ιωαννίδης)\nΈργα της Ανύτης διασώζονται εκτενέστερα σήμερα σε σχέση με άλλων ποιητριών και προκαλούν ακόμα τον θαυμασμό, όπως και στην εποχή της. Πιστεύεται ότι είχε ιδρύσει σχολή για τη μελέτη της ποίησης στη Πελοπόννησο, αλλά η ακριβής τοποθεσία της δεν είναι γνωστή. Η Ανύτη συνδέθηκε αργότερα με έναν μύθο, σύμφωνα με τον οποίο κάποτε είδε όνειρο ότι ο θεός της υγείας, ο Ασκληπιός, της ζήτησε να μεταφέρει ένα μήνυμα σε έναν άνδρα ονόματι Φαλύσιο, που κινδύνευε να τυφλωθεί. Όταν ξύπνησε, βρήκε δίπλα στο κρεβάτι της μια σφραγισμένη πινακίδα, την οποία έβλεπε για πρώτη φορά και, με δικά της έξοδα, ταξίδεψε μακριά για να την παραδώσει στον Φαλύσιο. Τα μάτια του θεραπεύτηκαν και όταν άνοιξε το μήνυμα, είδε ότι τον διέτασσε να δώσει στην Ανύτη 2.000 χρυσά νομίσματα, πράγμα που έκανε πρόθυμα. Είτε υπάρχει κάποια αλήθεια στην ιστορία αυτή είτε όχι, δεν είναι τόσο σημαντικό, όσο το μήνυμα που μετέδιδε σε κείνους που την άκουγαν: όταν οι θεοί λένε σε κάποιον να κάνει κάτι, αυτός πρέπει να το κάνει.\nΑνάμεσα στις ποιήτριες που αναφέρονται μαζί με την Ανύτη στον κατάλογο των γήινων μουσών, είναι η Τελέσιλλα από το Άργος (5ος αι. π.Χ.) η οποία, αν και φημιζόταν για τα ποιήματά της, έγινε πιο γνωστή για την υπεράσπιση της πόλης της από την εισβολή των Σπαρτιατών το 494/493 π.Χ. Αφού αποδεκάτισε τους Αργείους στη Σήπεια και στη συνέχεια στο Ιερό Δάσος του Άργους, ο Κλεομένης Α’ της Σπάρτης, προήλαυνε προς την πόλη του Άργους. Η Τελέσιλλα συγκέντρωσε τα όπλα που διακοσμούσαν τους ναούς της πόλης, πήρε ό,τι είχε απομείνει στα οπλοστάσια και εξόπλισε τις γυναίκες με όπλα και πανοπλίες. Έπειτα, οργάνωσε την άμυνα της πόλης και βγήκε να αντιμετωπίζει τους Σπαρτιάτες. Ο Κλεομένης κατάλαβε ότι αντιμετώπιζε αδιέξοδο: αν την νικούσε, δεν θα έπαιρνε δόξα σφαγιάζοντας γυναίκες, ενώ αν έχανε, η Σπάρτη θα είχε ηττηθεί από ένα τσούρμο κορίτσια, και έτσι, απέσυρε τον στρατό του και το Άργος σώθηκε. Οι σύγχρονοι ιστορικοί διαφωνούν για το πόση αλήθεια εμπεριέχει αυτή η αφήγηση, αλλά επαναλαμβάνεται σε πολλές αρχαίες πηγές και θεωρείται απολύτως βάσιμη από πολλούς μελετητές.\nΦρύνη των Θεσπιών\nΗ Φρύνη από τις Θεσπιές (π. 370- 316 π.Χ.) ήταν διάσημη εταίρα της Αθήνας, περισσότερο γνωστή για τη δικαστική υπόθεση που κέρδισε αποκαλύπτοντας το στήθος της. Το πραγματικό της όνομα ήταν Μνησαρέτη (αυτή που τιμά την αρετή), αλλά την αποκαλούσαν Φρύνη (από τον φρύνο), λόγω της κατάλευκης επιδερμίδας της. Οι αρχαίοι συγγραφείς, όπως ο Αθήναιος, ύμνησαν την εξαιρετική ομορφιά της, ενώ η ίδια έγινε μοντέλο πολλών καλλιτεχνών και γλυπτών της Αθήνας, ποζάροντας κυρίως ως Αφροδίτη (η γνωστή Αφροδίτη της Κνίδου θεωρείται ότι είχε πρότυπο εκείνη). Η δικαστική της υπόθεση είχε ως επίκεντρο την κατηγορία της ασέβειας και έχει υποστηριχθεί ότι αφορούσε στα Ελευσίνια Μυστήρια (τις τελετές μύησης στη λατρεία της Δήμητρας και της Περσεφόνης). Η κατηγορία μπορεί να ήταν ότι, όπως και ο Αλκιβιάδης, είχε χρησιμοποιήσει τον ιερό Κυκεώνα (ένα πιθανόν ψυχοτρόπο ποτό) σε ιδιωτική γιορτή με φίλους, αλλά αυτό είναι μόνο μια εικασία (αν και όχι εκτός του χαρακτήρα της). Ο εραστής της, Υπερείδης, διάσημος ρήτορας, την υπερασπίστηκε στο δικαστήριο και παρά την ευφράδειά του, οι δικαστές φαίνονταν έτοιμοι να την καταδικάσουν. Τότε, ο Υπερείδης τράβηξε τα ενδύματά της και οι δικαστές εντυπωσιάστηκαν τόσο πολύ από την ομορφιά της, ώστε την αθώωσαν. Η βασιμότητα της ιστορίας αυτής, όπως και εκείνης της Τελέσιλλας, αμφισβητείται για αιώνες. Κάποιοι υποστηρίζουν ότι η πιο παλιά αφήγηση της δίκης δεν περιέχει καμία αναφορά στην γύμνωση της Φρύνης και ότι αυτή ήταν μια μεταγενέστερη προσθήκη που σκόπευε στον χλευασμό του αθηναϊκού δικαστηρίου. Κάποιοι ισχυρίζονται ότι ήταν η ίδια η Φρύνη και όχι ο Υπερείδης που αφαίρεσε τα ενδύματά της και ότι έλυσε και τα μαλλιά της για να δείξει την ομοιότητά της με την Αφροδίτη. Ό,τι κι αν συνέβη, αθωώθηκε και συνέχισε να ζει μια πολυτελή ζωή, ως μία από τις ωραιότερες και πιο περιζήτητες γυναίκες της Αθήνας. Έγινε τόσο πλούσια, ώστε μπορούσε να ζει όπως ήθελε και μάλιστα, προσφέρθηκε να ανοικοδομήσει τα τείχη της Θήβας, τα οποία είχε καταστρέψει ο Μέγας Αλέξανδρος, αν οι κάτοικοί της συμφωνούσαν να τοποθετηθεί επιγραφή που θα έλεγε «Καταστράφηκαν από τον Αλέξανδρο, επισκευάστηκαν από τη Φρύνη την εταίρα», αλλά οι Θηβαίοι αρνήθηκαν.\nΑρήτη της Κυρήνης\nΗ Αρήτη από την Κυρήνη (4ος αι. π.Χ.) ήταν κόρη του ηδονιστή φιλοσόφου Αρίστιππου (π. 435 – 356 π.Χ.) και μεγάλωσε επηρεασμένη από την διδασκαλία του. Υπάρχει διαφωνία μεταξύ των ιστορικών για το αν ήταν ο Αρίστιππος ή ο εγγονός του με το ίδιο όνομα που ίδρυσε την Κυρηναϊκή Σχολή, αλλά εφόσον οι αρχαίες πηγές υποστηρίζουν ότι η Αρήτη ανέλαβε τη σχολή μετά τον θάνατο του Αρίστιππου, μάλλον ήταν ο πρώτος. Όπως ο πατέρας της, λέγεται ότι ακολούθησε τη φιλοσοφία του «κατέχω, αλλά δεν κατέχομαι» («έχω αλλ' ουκ έχομαι»), που σημαίνει ότι μπορεί κανείς να κατέχει όσα κοσμικά αγαθά επιθυμεί, αρκεί η ζωή του να μην γίνεται έρμαιο των επιθυμιών του. Για παράδειγμα, κάποιος μπορεί να κατέχει ένα σπίτι και να το διακοσμήσει με πολλά όμορφα αντικείμενα και έπιπλα, αλλά θα πρέπει να αναγνωρίζει ότι πρόκειται για υλικά αγαθά, που ίσως κάποτε ανήκαν σε κάποιον άλλον και σίγουρα στο μέλλον θα αλλάξουν ιδιοκτησία, όταν πεθάνει ή αλλάξει η κατάστασή του. Επομένως, πρέπει να επιδιώκουμε την ηδονή και να απολαμβάνουμε τα πράγματα αυτού του κόσμου, χωρίς να τους επιτρέπουμε να ελέγχουν τη ζωή μας και την ελευθερία κινήσεων. Η Αρήτη λέγεται ότι έγραψε πάνω από 40 έργα, κανένα από τα οποία δεν σώζεται σήμερα. Επίσης, εμφανίζεται ως ανύπαντρη μητέρα, η οποία μεγάλωσε τον Αρίστιππο τον Νεότερο με τα διδάγματα της ηδονιστικής φιλοσοφίας και τον δίδαξε η ίδια. Αυτός ανέλαβε την Κυρηναϊκή Σχολή, στη συνέχεια, μετά τον θάνατο της Αρήτης.\nΆλλη μια γυναίκα φιλόσοφος ήταν η Ιππαρχία της Μαρώνειας, της οποίας η λιτή ζωή και η διδασκαλία βρισκόταν σε πλήρη αντίθεση προς τον ηδονισμό της Αρήτης της Κυρήνης. Η Ιππαρχία έφτασε με την οικογένειά της στην Αθήνα στα εφηβικά της χρόνια και ερωτεύτηκε τον κυνικό φιλόσοφο Κράτη τον Θηβαίο που ζούσε εκεί. Ο αδελφός της, Μητροκλής, ήταν μαθητής του Κράτη και τους σύστησε. Η Ιππαρχία γοητεύτηκε από την απλότητα της ζωής των κυνικών, η οποία πρέσβευε την απόλυτη ειλικρίνεια, την αυτονομία, την απόρριψη της πολυτέλειας και της ηδονής και την επιδίωξη ενός τρόπου ζωής που βρίσκεται σε αρμονία με τη φύση. Η Ιππαρχία ήταν τόσο βαθιά προσκολλημένη στον Κράτη, που απέρριπτε τους μνηστήρες που ενθάρρυναν οι γονείς της και δήλωσε ότι είτε θα παντρευόταν τον Κράτη, είτε θα αυτοκτονούσε. Τότε, ο Κράτης ήταν προχωρημένης ηλικίας και οι γονείς της του ζήτησαν να την πείσει να παντρευτεί έναν άνδρα της τάξης της και να ζήσει μια πιο παραδοσιακή ζωή. Ο Κράτης λέγεται ότι γδύθηκε μπροστά της και της είπε «αυτός είναι ο γαμπρός και αυτή η περιουσία του· διάλεξε αναλόγως», πράγμα που έκανε την Ιππαρχία να τον αγαπήσει ακόμα περισσότερο. Ολοκλήρωσαν τον γάμο τους δημοσίως, στην είσοδο ενός κτιρίου της Αθήνας. Αυτό ήταν σύμφωνο με την αρχή της κυνικής φιλοσοφίας, ότι ο άνθρωπος πρέπει να κάνει δημοσίως ό,τι θα έκανε στην ιδιωτική του ζωή, επειδή αν δεν υπάρχει τίποτα κακό σε αυτό που κάνει, δεν είναι ντροπή να το κάνει μπροστά σε άλλους. Η Ιππαρχία φορούσε ανδρικά ρούχα, ταξίδευε και δίδασκε μαζί με τον Κράτη, με τον οποίο απέκτησε δύο παιδιά. Όταν εκείνος πέθανε, πιθανόν να ανέλαβε να διδάξει τους μαθητές του στην Αθήνα και λέγεται ότι έγραψε μια σειρά βιβλίων που δεν έχουν διασωθεί. Είναι η μοναδική γυναίκα φιλόσοφος που αναφέρεται εκτενώς στο έργο του Διογένη Λαερτίου Βίοι Φιλοσόφων (3ος αι. π.Χ.), παράλληλα με άνδρες όπως ο Σωκράτης και ο Πλάτων.\nΤιμύχα η Λακεδαιμονία\nΗ Τιμύχα της Σπάρτης (4ος αι. π.Χ.) ήταν άλλη μια γυναίκα φιλόσοφος, η οποία ταξίδευε με τον σύζυγό της, τον Μυλλία από τον Κρότωνα, και μια ομάδα Πυθαγορείων. Έγινε σύμβολο θάρρους μπροστά στις αντιξοότητες. Η φιλοσοφία του Πυθαγόρα κήρυττε την αθανασία της ψυχής και την ιερότητα της ζωής και έτσι, οι Πυθαγόρειοι ήταν αυστηρά χορτοφάγοι, αλλά απαγορευόταν να τρώνε κουκιά. Ο ακριβής λόγος γι’ αυτό δεν είναι γνωστός, αλλά θεωρείται ότι πίστευαν πως το σχήμα των κουκιών, όπως και της φάβας, λειτουργούσε ως μέσο για την επιστροφή των ψυχών στη γη. Η μετενσάρκωση (που την αποκαλούσαν μετανάστευση των ψυχών) ήταν θεμελιώδης πεποίθηση των Πυθαγορείων, που πίστευαν ότι οι ψυχές επέστρεφαν από τον κάτω κόσμο μέσω της γης και ιδιαίτερα μέσω των κουκιών. Αυτή η γνώση, όπως και το μεγαλύτερο μέρος της πυθαγόρειας διδασκαλίας, προοριζόταν για τους μυημένους στα μυστήρια και δεν έπρεπε να αποκαλύπτεται στον καθένα. Μια μέρα, η Τιμύχα (που τότε ήταν έξι μηνών έγκυος) και η ομάδα των φιλοσόφων, προσκλήθηκαν στην αυλή του Διονυσίου του Πρεσβύτερου για να συζητήσουν για την φιλοσοφία τους, αλλά ακολουθώντας τα δόγματα της πίστης τους, απέρριψαν την πρόσκληση του τυράννου, θεωρώντας ότι δεν είχε ειλικρινείς προθέσεις. Προσβεβλημένος ο Διονύσιος, έστειλε μερικούς στρατιώτες για να τους φέρουν στην αυλή με τη βία. Οι φιλόσοφοι θα μπορούσαν εύκολα να έχουν διαφύγει, αν διέσχιζαν ένα χωράφι με κουκιά, αλλά εξαιτίας της θρησκευτικής τους πίστης, δεν μπορούσαν να κάνουν κάτι τέτοιο και έτσι σκοτώθηκαν όλοι αντιστεκόμενοι στους στρατιώτες, εκτός από την Τιμύχα και τον Μυλλία. Αυτοί συνελήφθησαν και οδηγήθηκαν ενώπιον του Διονυσίου. Εκείνος εντυπωσιάστηκε όταν άκουσε ότι αρνήθηκαν να πατήσουν τα κουκιά για να διαφύγουν και ρώτησε επανειλημμένα την Τιμύχα για τους λόγους. Όταν αρνήθηκε να του απαντήσει, έβαλε να την βασανίσουν και όταν την έφεραν ξανά ενώπιόν του, εκείνη έκοψε τη γλώσσα της με τα δόντια και την έφτυσε μπροστά του με περιφρόνηση. Το τι απέγιναν αυτή και ο Μυλλίας μετά από αυτό το περιστατικό, δεν είναι γνωστό, αλλά το πιθανότερο είναι ότι εκτελέστηκαν. Μνημονευόταν αργότερα από τους Πυθαγόρειους ως πρότυπο θάρρους και ως μάρτυρας.\nΦιλαινίς της Σάμου\nΗ Φιλαινίς από τη Σάμο (4ος αι. π.Χ.) ήταν εταίρα η οποία έγινε γνωστή για τη συγγραφή ενός εγχειριδίου με λεσβιακές σεξουαλικές στάσεις και τεχνικές ερωτικής κατάκτησης ενός μέλους του ίδιου ή του αντίθετου φύλου. Το έργο της δεν σώζεται, αλλά αναφέρεται από μεταγενέστερους συγγραφείς. Ο όρος «λεσβία» που δηλώνει την ομοφυλόφιλη γυναίκα δεν υπήρχε στην αρχαιότητα και καθιερώθηκε αργότερα, όταν οι ομοφυλόφιλες γυναίκες ταυτίστηκαν με την Σαπφώ από τη Λέσβο, λόγω του γυναικείου προσανατολισμού των ερωτικών ποιημάτων της (αν και, στην πραγματικότητα, δεν υπάρχουν άλλα στοιχεία ότι η Σαπφώ ήταν ομοφυλόφιλη). Στην εποχή της Φιλαινίδος, οι ομοφυλόφιλες γυναίκες ήταν γνωστές ως τριβάδες (από το ρήμα «τρίβω»). Το έργο της λέγεται ότι περιείχε κεφάλαια για τις καλύτερες σεξουαλικές στάσεις, για αρώματα και καλλυντικά, για τρόπους πρόκλησης αποβολών, για την τέχνη του φιλιού και την τέχνη της αποπλάνησης, περιλαμβανομένου του φλερτ. Γραμμένο στο ύφος των Ιστοριών του Ηροδότου - ένα είδος Ιστορίας του Σεξ – το βιβλίο της ήταν πολύ δημοφιλές και διαβαζόταν ευρέως, αν και καταδικαζόταν δημοσίως. Η αποδοκιμασίες δεν είχαν τόσο να κάνουν με το θέμα του βιβλίου, όσο με το γεγονός ότι είχε γραφτεί από γυναίκα. Η συγγραφέας Vicki Leon, στο βιβλίο της Uppity Women in Ancient Times, γράφει:\nΈτσι γίνεται πάντα – η επετηρίδα με την άχαρη φωτογραφία σου φυλάσσεται για δεκαετίες, αλλά τα ερωτικά γράμματα πετιούνται! Το ίδιο συνέβαινε και στα αρχαία χρόνια: διαθέτουμε ανιαρό υλικό από δεκάδες άνδρες φιλόσοφους σε ποσότητες μεγέθους χωματερής. Αλλά τι γίνεται με τα έργα της καυτής συγγραφέα Φιλαινίδος; Ένα απλό τίποτα. Και είναι αλήθεια πολύ κρίμα, γιατί απέκτησε κακή φήμη γράφοντας το πρώτο εικονογραφημένο βιβλίο για τις λεσβιακές σεξουαλικές υποθέσεις – και μάλιστα σε έμμετρο λόγο (185).\nΑγνοδίκη της Αθήνας\nΤο έργο της Φιλαινίδος μπορεί να θεωρήθηκε σκανδαλώδες εκείνη την εποχή, αλλά δεν ήταν τόσο συνταρακτικό όσο η ζωή της Αγνοδίκης (4ος αι. π.Χ.), που ήταν η πρώτη γυναίκα γιατρός της αρχαίας Αθήνας και της οποίας η πρόκληση απέναντι στο ανδροκρατούμενο αυτό επάγγελμα, οδήγησε στην αλλαγή των νόμων για την άσκηση της ιατρικής από γυναίκες. Στις γυναίκες επιτρεπόταν να παρέχουν υπηρεσίες μαίας και μπορούσαν ακόμα και να παρακολουθούν ασθενείς, μέχρι που κατηγορήθηκαν ότι βοηθούσαν τις ασθενείς τους να προξενούν αμβλώσεις. Μετά από αυτό, απαγορευόταν στις γυναίκες να ασκούν ιατρική, υπό την απειλή της θανατικής ποινής. Η Αγνοδίκη έκοψε τα μαλλιά της και μεταμφιέστηκε σε άνδρα για να σπουδάσει ιατρική και μάλιστα, ταξίδεψε στην Αίγυπτο, όπου οι γυναίκες έχαιραν μεγαλύτερης εκτίμησης και μπορούσαν να είναι γιατροί, προκειμένου να μάθει την τέχνη της. Μεταμφιεσμένη σε άνδρα επέστρεψε στην Αθήνα και άρχισε να θεραπεύει. Έγινε τόσο δημοφιλής μεταξύ των γυναικών ασθενών (που γνώριζαν ότι είναι γυναίκα), ώστε κατηγορήθηκε από μια ομάδα γιατρών (που νόμιζαν ότι είναι άνδρας) ότι τις αποπλανούσε. Οδηγήθηκε σε δίκη στον Άρειο Πάγο και υπερασπιζόμενη τον εαυτό της ενάντια στην κατηγορία, αποκάλυψε ότι ήταν γυναίκα. Τότε, οι άνδρες απείλησαν να την εκτελέσουν επειδή παραβίασε τον νόμο περί άσκησης της ιατρικής, παριστάνοντας τον άνδρα. Σώθηκε από τις ασθενείς της που έπεισαν το δικαστήριο να την αθωώσει. Φαίνεται ότι επεσήμαναν πως η Αγνοδίκη ασκούσε με επιτυχία την ιατρική για πολύ καιρό και ότι οι άνδρες συνάδελφοί της απλά την ζήλευαν. Μετά τη δίκη, οι νόμοι άλλαξαν και οι γυναίκες μπορούσαν να ασκούν την ιατρική ισότιμα με τους άνδρες.\nΘαργηλία της Μιλήτου\nΆλλη μία σπουδαία γυναίκα ήταν η Θαργηλία από τη Μίλητο, η οποία, σύμφωνα με τον Αθήναιο, ήταν εντυπωσιακά όμορφη, ευφυής και γοητευτική. Παντρεύτηκε 14 φορές στη ζωή της, αν και οι λόγοι και η διάρκεια των γάμων, παραμένουν άγνωστα. Ήταν Ελληνίδα που συμπαθούσε τους Πέρσες σε μια αντιπερσική κοινωνία και, κατά τον Πλούταρχο, έπεισε πολλούς ισχυρούς άνδρες να δουν με συμπάθεια τον περσικό σκοπό, σε μια εποχή που η Περσία ετοιμαζόταν να κατακτήσει την Ελλάδα (480 π.Χ.). Ήταν τόσο σαγηνευτική, ώστε – και πάλι σύμφωνα με τον Πλούταρχο – κανένας άνδρας δεν μπορούσε να της αντισταθεί και ήταν ικανή να αποσπάσει πληροφορίες τις οποίες μετέφερε στη συνέχεια στους Πέρσες. Όπως αναμενόταν, έγινε γνωστή ως συνωμότης και εχθρός της ελευθερίας της Ελλάδας, και το όνομά της έγινε στη συνέχεια συνώνυμο της προδοσίας. Έζησε στη Θεσσαλία και είχε πολλούς εραστές, μέσω των οποίων προώθησε τα περσικά συμφέροντα στην περιοχή. Ήταν ο αντίποδας γυναικών όπως η Ύδνα της Σκιώνης και η Γοργώ της Σπάρτης, οι οποίες διακινδύνευσαν τις ζωές τους ή έχασαν τους συζύγους τους, για την ελευθερία της πατρίδας. Την ίδια στιγμή, ωστόσο, θα πρέπει να σημειωθεί ότι υπήρχαν πολλοί Έλληνες που ευνοούσαν την περσική κυριαρχία, καθώς έμοιαζε πιο σταθερή από τις συνεχείς φιλονικίες και διαμάχες μεταξύ των ελληνικών πόλεων – κρατών και έτσι, δεν ήταν μόνο η Θαργηλία που υποστήριξε τους περσικούς σκοπούς.\nΥπάρχουν πολλές ακόμα εντυπωσιακές γυναίκες στην αρχαία ιστορία της Ελλάδας, που επίσης αναφέρονται από τους συγγραφείς της εποχής τους. Κάποιες κατάφεραν να ξεπεράσουν τους περιορισμούς που επέβαλε η κοινωνία στις γυναίκες (όπως στην περίπτωση της Αρύτης ή της Τελέσιλλας) και άλλες μπόρεσαν να εκμεταλλευτούν το σύστημα εκ των έσω για να ζήσουν όπως ήθελαν (όπως η Φρύνη και η Θαργηλία). Αν και οι αρχαίοι ιστορικοί επέλεξαν να μην σταθούν στα γυναικεία επιτεύγματα, αυτές οι γυναίκες είχαν τέτοιο αντίκτυπο στις κοινωνίες τους που δεν υπήρχε τρόπος να αγνοηθούν.\nΟι γυναίκες της αρχαίας Ελλάδας είχαν ελάχιστα δικαιώματα σε σχέση...\nMark, J. J. (2014, August 20). Δέκα ευγενείς και διαβόητες γυναίκες της αρχαίας Ελλάδας [Ten Noble and Notorious Women of Ancient Greece]. (C. Garila, Μεταφραστής). World History Encyclopedia. Ανακτήθηκε από https://www.worldhistory.org/trans/el/2-737/\nMark, Joshua J.. "Δέκα ευγενείς και διαβόητες γυναίκες της αρχαίας Ελλάδας." Μεταφράστηκε από Christina Garila. World History Encyclopedia. Τελευταία τροποποίηση August 20, 2014. https://www.worldhistory.org/trans/el/2-737/.\nMark, Joshua J.. "Δέκα ευγενείς και διαβόητες γυναίκες της αρχαίας Ελλάδας." Μεταφράστηκε από Christina Garila. World History Encyclopedia. World History Encyclopedia, 20 Aug 2014. Ιστοσελίδα. 27 Jun 2022.\nΣυντάχθηκε απο τον Joshua J. Mark, δημοσιευμένος σε 20 August 2014. Ο κάτοχος των πνευματικών δικαιωμάτων έχει δημοσιεύσει αυτό το περιεχόμενο με την ακόλουθη άδεια χρήσης: Creative Commons Attribution-NonCommercial-ShareAlike. Σημειώστε ότι το περιεχόμενο που συνδέεται από αυτή τη σελίδα μπορεί να έχει διαφορετικούς όρους αδειοδότησης.


PERIERGO Βίντεο: Η ταινία για τους αρχαίους Anunnaki που ματαιώθηκε και δεν βγήκε ποτέ - PERIERGO\n» Έδειχνε πώς οι Anunnaki συνεργάστηκαν με πρωτόγονους ανθρώπους. Η ιστορία πίσω από την τριλογία είναι αληθινή. Τα στοιχεία είναι εντυπωσιακά.\nοι Anunnaki δημιούργησαν (τουλάχιστον) δύο διαφορετικά υβρίδια ανθρώπων: το ένα, ημι-Θεός πλήρως λειτουργικό (όπως περιγράφεται στην Παλαιά Διαθήκη): η άλλη, μια έκδοση «υποβαθμισμένη», πιο εύχρηστη (αλλά ουσιαστικά, με τις δεξιότητες θεού που είναι σε λανθάνουσα κατάσταση μέσα στο DNA). Η ιστορία λέει ότι οι απόγονοι των δύο εκδόσεων ήταν στη Γη ! …και προφανώς συνεχίζουν να είναι\nΠως οι Ρότσιλντ πήραν «τσάμπα» την Αλάσκα από τον Τσάρο...με ένα ψεύτικο ναυάγιο


Το αμπελι | Ελευθερία…\n01/08/2008 01/08/2008 / Ελευθερία\nΑ Μ Π Ε Λ Ο Φ Ι Λ Ο Σ Ο Φ Ι Ε Σ\nΑπο τα πιο ομορφα φυτα ειναι και το αμπελι,που σαγηνευεται κανεις, θελει το,δε το θελει.\nΦυτευονται μικρα κλαδια,μα καποτε ριζωνουν,και το χωραφι το γυμνο με φυτρα συμπληρωνουν.Θαμνωδες το αναστημα,αλλα η ομορφια τους,σκεπαζει ολο τον αγρο,που βρισκεται κοντα τους.\nΠρασινα και παλαμωτα τα φυλλα της αμπελου,ειναι για τη μαγειρικη το γευμα του αγγελου.\nΤα ντολμαδακια γινονται με αμπελοφυλλα και ρυζι,κι’οποιος τα βρει στο πιατο του ,κανενα δεν χαριζει.\nΜα το σπουδαιοτερο τ’αμπελιου,ειναι ο καρπος που κανει,φρουτο γλυκο και νοστιμο,που αλλο δεν το βανει.\nΣταφυλι λενε τον καρπο,που’χει τζαμπια τις ρογες,μαυρες και ασπρες και γλυκες,που λαμπουν σαν τις φλογες.\nΟ αμπελουργος το αμπελι του οργωνει και λιπαινει,γιατι ετσι η παραγωγη παρα πολυ ανεβαινει.\nΨεκαζει το,απυριαζει το,μικροβια μην πιασει,γιατι αλλιως ο δυστυχος τον κοπο του θα χασει.\nΗ γευση τους ειναι ξυνη πολυ,πριν ωριμασουν,μα οταν γινοσουν ημπορουν το μελι και να φτασουν.\nΝοστιμο και υγιεινο πολυ’ναι το σταφυλι γι’αυτο θα καμει το κρασι,να πιουν εχθροι και φιλοι.\nΜουστο ονομαζουν το ζουμι,που βγαζει το σταφυλι,κι αυτο θα καμει το κρασι που θα κερνουν οι φιλοι.\nΚαμουν μ’αυτο κι’ενα γλυκο, μουσταλευρια το λενε,κι οσοι το φανε μια φορα παλι το ξαναθενε.\nΣαν ωριμασουν οι καρποι τουτεστιν τα σταφυλια,ερχονται οι αμπελλουργοι με ορεξη και ζηλια,να τους μαζεψουν,να τους πανε σπιτι στα πατητηρια,κι εκει θα τα πατησουνε,χαρες και πανηγυρια,και το χυμο θα βαλουνε,μεσα εις τα βαρελια,να βρασει καμποσο καιρο,ολο χαρες και γελια.\nΕδω θα οινοπνευματοποιηθει να γινει το κρασακι,να πιουνε πλουσιοι και φτωχοι,μ’ορεξη και μερακι.\nΤα υπολοιπα των σταφυλιων απο τα πατητηρια ,τα πανε στα ρακοκαναζα,για χιλια δυο χατιρια,να βγαλουνε και τη ρακη που εχει νοστιμαδα,ενα απ’τα καλαπιοτα που εχει η ελλαδα.\nΗ εκκλησια το κρασι το’χει αγιοποιησει,γι’αυτο στη θεια μεταληψη θα το χρησιμοποιησει.Στους γαμους οι νεονυμφοι παιρνουν κρασι και πινουν,απο τοχερι του παππα και σ’αλλους δεν το δινουν.\nΕκτος απ’τους νεονυμφους δινει και στο κουμπαρο κι αυτος πινει κι ευχεται με πιστη και με θαρρος.\nΟ οινος,οπως λεγετε αλλιως και το κρασακι,φερνει το κεφι και ξεχνα κανεις καθε μερακι.\nΓι’αυτο δε γινεται,κρασι αν δεν υπαρχει,και παντα ο υπευθυνος μεζε και οινον θα’χει.\nΓι’αυτο,πρωτα πινουν κρασι και υστερα γλεντουνε,χορευουν,αστειευονται και ολα τα ξεχνουνε.\nΓι’αυτο και τουτη τη φορα ο εξυπνος λαος μας,μια μαντιναδα κοκιασε και ο καλος θεος μας,ακουει την με προσοχη και ειναι ευχαριστημενος γιατι,οταν τα παιδια του ευτυχουν ειναι ευτυχισμενος.\nΤσι μερακληδες του ντουνια, θεε μου ξεμισευε τους,βαλε τσι στον παραδεισο,κρασακι ποτιζε τους.\n← Μαντιναδες αστειες ετσι για το καλο του αυγουστου\nΚρασι και τσικουδια →